Avis juridique important

|

31977L0540

Οδηγία 77/540/EOK του Συμβουλίου της 26ης Ιουνίου 1977 περί προσεγγίσεως των νομοθεσιών των κρατών μελών που αφορούν στους φανούς σταθμεύσεως των οχημάτων με κινητήρα

Επίσημη Εφημερίδα αριθ. L 220 της 29/08/1977 σ. 0083 - 0094 Φινλανδική ειδική έκδοση: Κεφάλαιο 13 τόμος 7 σ. 0223  Ελληνική ειδική έκδοση: Κεφάλαιο 13 τόμος 6 σ. 0222  Σουηδική ειδική έκδοση: Κεφάλαιο 13 τόμος 7 σ. 0223  Ισπανική ειδική έκδοση: Κεφάλαιο 13 τόμος 7 σ. 0235  Πορτογαλική ειδική έκδοση : Κεφάλαιο 13 τόμος 7 σ. 0235

ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Ιουνίου 1977 περί προσεγγίσεως νομοθεσιών των Κρατών μελών που αφορούν στους φανούς σταθμεύσεως των οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα, αφορούν μεταξύ άλλων στους φανούς σταθμεύσεως- ότι οι προδιαγραφές αυτές διαφέρουν από το ένα Κράτος μέλος, και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί δυνατή η  εφαρμογή για κάθε τύπο οχήματος της διαδικασίας εγκρίσεως ΕΟΚ που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίου 1977, περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των  ρυμουλκουμένων τους(3)- ότι με την οδηγία 76/756/ΕΟΚ(4), το Συμβούλιο καθόρισε τις κοινές προδιαγραφές σε σχέση με την εγκατάσταση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους- ότι με μία διαδικασία επικυρώσεως εναρμονισμένη ως προς τους φανούς σταθμεύσεως, κάθε Κράτος μέλος είναι σε θέση να διαπιστώνει την τήρηση των κοινών προδιαγραφών κατασκευής και δοκιμών και να ενημερώνει τα άλλα Κράτη μέλη για τη διαπίστωση με αποστολή  ενός αντιγράφου του συνταχθέντος δελτίου επικυρώσεως για κάθε τύπο φανών σταθμεύσεως- ότι η εναπόθεση ενός σήματος επικυρώσεως ΕΟΚ επί όλων των διατάξεων των κατασκευαζομένων σύμφωνα με τον επικυρωμένο τύπο καθιστά περιττό τον τεχνικό έλεγχο αυτών των  διατάξεων σε άλλα Κράτη μέλη- ότι η προσέγγιση των εθνικών νομοθεσιών που αφορούν στα οχήματα με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Κάθε Κράτος μέλος επικυρώνει, οποιοδήποτε τύπο φανού σταθμεύσεως, αν είναι σύμφωνος με τις προδιαγραφές κατασκευής και δοκιμών που καθορίζονται στα παραρτήματα I, II, IV, V και VI.  2. Το Κράτος μέλος που προέβη στην επικύρωση ΕΟΚ, λαμβάνει τα μέτρα που είναι αναγκαία για να επιβλέψει όσο αυτό είναι αναγκαίο, την πιστότητα της κατασκευής προς τον επικυρωμένο τύπο, εν ανάγκη σε συνεργασία με τις αρμόδιες αρχές των άλλων Κρατών  μελών. Η επίβλεψη αυτή περιορίζεται σε δειγματοληψίες.   Άρθρο 2  Τα Κράτη μέλη χορηγούν στον κατασκευαστή ή τον εντολοδόχο του ένα σήμα επικυρώσεως ΕΟΚ σύμφωνο προς τα υποδείγματα που καθορίζονται στο παράρτημα IV για κάθε τύπο φανών σταθμεύσεως που επικυρώνουν δυνάμει του 1ου άρθρου.  Τα Κράτη μέλη θεσπίζουν όλες τις απαραίτητες διατάξεις για να εμποδίσουν τη χρήση σημάτων δυναμένων να προκαλέσουν συγχύσεις μεταξύ άλλων διατάξεων και των φανών σταθμεύσεως των οποίων ο τύπος έχει επικυρωθεί βάσει του πρώτου άρθρου.   Άρθρο 3  1. Τα Κράτη μέλη δεν δύνανται να απαγορεύουν τη διάθεση στην αγορά των φανών σταθμεύσεως για λόγους που αφορούν στην κατασκευή τους ή στη λειτουργία τους, εφόσον αυτά φέρουν σήμα επικυρώσεως ΕΟΚ.  2. Εντούτοις, ένα Κράτος μέλος δύναται να απαγορεύσει τη διάθεση στην αγορά φανών σταθμεύσεως που φέρουν το σήμα επικυρώσεως ΕΟΚ οι οποίοι, συστηματικά, δεν είναι σύμφωνοι προς τον επικυρωμένο τύπο.  Το Κράτος αυτό ενημερώνει αμέσως τα άλλα Κράτη μέλη και την Επιτροπή για τα ληφθέντα μέτρα, εκθέτοντας τους λόγους της αποφάσεώς του.   Άρθρο 4  Οι αρμόδιες αρχές κάθε Κράτους μέλους αποστέλλουν σε αυτές των άλλων Κρατών μελών, εντός προθεσμίας ενός μηνός, αντίγραφο των δελτίων επικυρώσεως, των οποίων το υπόδειγμα εμφαίνεται στο παράρτημα III, που συνετάγησαν για κάθε τύπο φανών  σταθμεύσεως που επικυρώνουν ή αρνούνται να επικυρώσουν.   Άρθρο 5  1. Αν το Κράτος μέλος που προέβη στην επικύρωση ΕΟΚ διαπιστώνει ότι πολλοί φανοί σταθμεύσεως που φέρουν το ίδιο σήμα επικυρώσεως ΕΟΚ δεν είναι σύμφωνοι προς τον επικυρωθέντα τύπο λαμβάνει τα αναγκαία μέτρα για να εξασφαλισθεί η πιστότης της  κατασκευής προς τον επικυρωμένο τύπο. Οι αρμόδιες αρχές του Κράτους αυτού ενημερώνουν τις αρχές των άλλων Κρατών μελών για τα ληφθέντα μέτρα τα οποία δύνανται να επεκταθούν έως την ανάκληση της επικυρώσεως ΕΟΚ εφόσον η μη πιστότης είναι συστηματική. Οι  αρχές αυτές λαμβάνουν τα ίδια μέτρα αν ενημερωθούν από τις αρμόδιες αρχές ενός άλλου Κράτους μέλους για την ύπαρξη ελλείψεως πιστότητος.  2. Οι αρμόδιες αρχές των Κρατών μελών ενημερώνονται αμοιβαίως, εντός προθεσμίας ενός μηνός για την ανάκληση μιας χορηγηθείσης επικυρώσεως ΕΟΚ καθώς επίσης και για τους λόγους που δικαιολογούν το μέτρο αυτό.   Άρθρο 6  Κάθε απόφαση επιφέρουσα άρνηση ή ανάκληση επικυρώσεως ή απαγόρευση διαθέσεως στην αγορά ή χρήσεως, ληφθείσα βάσει των διατάξεων που θεσπίσθηκαν σε εκτέλεση της παρούσας οδηγίας, αιτιολογείται επακριβώς. Κοινοποιείται στον ενδιαφερόμενο με την  υπόδειξη των ενδίκων μέσων που προβλέπονται από την ισχύουσα νομοθεσία στα Κράτη μέλη και των προθεσμιών εντός των οποίων δύνανται να ασκηθούν τα ένδικα αυτά μέσα.   Άρθρο 7  Τα Κράτη μέλη δεν δύνανται να αρνηθούν την έγκριση ΕΟΚ ή την έγκριση από εθνικής πλευράς ενός οχήματος, για λόγους που αφορούν στους φανούς σταθμεύσεως, εφόσον αυτοί φέρουν το σήμα επικυρώσεως ΕΟΚ και είναι τοποθετημένοι σύμφωνα προς τις  προδιαγραφές που καθορίζονται στην οδηγία 76/756/ΕΟΚ.   Άρθρο 8  Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση οχήματος για λόγους που αφορούν στους φανούς σταθμεύσεως εφόσον αυτοί φέρουν το σήμα επικυρώσεως ΕΟΚ και είναι  τοποθετημένοι σύμφωνα με τις προδιαγραφές που καθορίζονται στην οδηγία 76/756/ΕΟΚ.   Άρθρο 9  Ως όχημα, κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερεις τροχούς και μεγίστη ταχύτητα εκ κατασκευής μεγαλύτερη των 25 km/h, εξαιρουμένων  των οχημάτων που μετακινούνται επί σιδηροτροχιών, των ελκυστήρων και των γεωργικών ή δασικών μηχανών καθώς και των μηχανημάτων δημοσίων έργων.   Άρθρο 10  Οι τροποποιήσεις που είναι αναγκαίες για να προσαρμοσθούν οι προδιαγραφές των παραρτημάτων, στην τεχνική πρόοδο, καθορίζονται σύμφωνα με τη διαδικασία που προβλέπεται από το άρθρο 13 της οδηγίας 70/156/ΕΟΚ.   Άρθρο 11  1. Τα Κράτη μέλη εκδίδουν τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της. Ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 12  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 28 Ιουνίου 1977.  Για το Συμβούλιο Ο Πρόεδρος W. RODGERS ΠΙΝΑΚΑΣ ΠΑΡΑΡΤΗΜΑΤΩΝ ΠΑΡΑΡΤΗΜΑ I: Ορισμοί, εξειδικεύσεις γενικού χαρακτήρα, ένταση εκπεμπομένου φωτός, όροι δοκιμών, χρώμα εκπεμπομένου φωτός, πιστότης παραγωγής, παρατήρηση επί του χρώματος ΠΑΡΑΡΤΗΜΑ II: Ελάχιστες απαιτούμενες γωνίες για τη φωτεινή κατανομή στο χώρο ΠΑΡΑΡΤΗΜΑ III: Υπόδειγμα δελτίου επικυρώσεως ΕΟΚ ΠΑΡΑΡΤΗΜΑ IV: Όροι επικυρώσεως ΕΟΚ και σήμανση ΠΑΡΑΡΤΗΜΑ V: Φωτομετρικές μετρήσεις ΠΑΡΑΡΤΗΜΑ VI: Χρώματα εκπεμπομένου φωτός, τριχρωματικές συντεταγμένες  (1) ΕΕ αριθ. Α 118 της 16.5.1977, σ. 29.  (2) ΕΕ αριθ. Α 114 της 11.5.1977, σ. 4.  (3) ΕΕ αριθ. Ν 42 της 23.2.1970, σ. 1.  (4) ΕΕ αριθ. Ν. 262 της 27.9.1976, σ. 1.      ΠΑΡΑΡΤΗΜΑ I   ΟΡΙΣΜΟΙ, ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ, ΕΝΤΑΣΗ ΕΚΠΕΜΠΟΜΕΝΟΥ ΦΩΤΟΣ, ΟΡΟΙ ΔΟΚΙΜΩΝ, ΧΡΩΜΑ ΕΚΠΕΜΠΟΜΕΝΟΥ ΦΩΤΟΣ, ΠΙΣΤΟΤΗΣ ΠΑΡΑΓΩΓΗΣ, ΠΑΡΑΤΗΡΗΣΗ ΕΠΙ ΤΟΥ ΧΡΩΜΑΤΟΣ  1. ΟΡΙΣΜΟΙ 1.1. Φανός σταθμεύσεως Ως "φανός σταθμεύσεως", νοείται ο φανός που χρησιμεύει για να επισημάνει την παρουσία ενός οχήματος σε στάθμευση εντός κατοικημένης περιοχής.  1.2. Άξονας αναφοράς Ως "άξονας αναφοράς", νοείται ο χαρακτηριστικός άξονας του φωτεινού σήματος, ο οποίος καθορίζεται από τον κατασκευαστή του φανού για να χρησιμεύσει ως διεύθυνση αναφοράς (H = 0o, V = 0o) για τις γωνίες πεδίου κατά τις φωτομετρικές μετρήσεις, και κατά  την εγκατάσταση επί του οχήματος.  1.3. Κέντρο αναφοράς Ως "κέντρο αναφοράς", νοείται η τομή του άξονα αναφοράς μετά της επιφανείας εξόδου του εκπεμπομένου από τον φανό φωτός, που προσδιορίζεται από τον κατασκευαστή του φανού.  1.4. Τύπος φανών σταθμεύσεως Ως "τύπος φανών σταθμεύσεως", νοούνται οι φανοί σταθμεύσεως οι οποίοι δεν εμφανίζουν μεταξύ τους, ουσιώδεις διαφορές των διαφορών αυτών δυναμένων να αναφέρονται ιδίως στα ακόλουθα σημεία:  1.4.1. βιομηχανικό ή εμπορικό σήμα,  1.4.2. χαρακτηριστικά του οπτικού συστήματος,  1.4.3. τύπο λαμπτήρα,  2. ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ 2.1. Κάθε ένα από τα παρουσιαζόμενα δείγματα σύμφωνα προς το σημείο 1.2.3. του παραρτήματος IV πρέπει να πληροί τις υποδεικνυόμενες στα σημεία 3. και 5. προϋποθέσεις.  2.2. Οι φανοί σταθμεύσεως πρέπει να σχεδιάζονται και να κατασκευάζονται κατά τέτοιο τρόπο ώστε υπό κανονικές συνθήκες χρήσεως και παρά τις δονήσεις στις οποίες είναι δυνατό να υποβληθούν, να εξασφαλίζεται η καλή τους λειτουργία και η διατήρηση των  χαρακτηριστικών τα οποία επιβάλλονται με την παρούσα οδηγία.  3. ΕΝΤΑΣΗ ΕΚΠΕΜΠΟΜΕΝΟΥ ΦΩΤΟΣ 3.1. Στον άξονα αναφοράς, η ένταση του εκπεμπομένου φωτός από κάθε ένα από τα δύο δείγματα που προβλέπονται στο σημείο 1.2.3. του παραρτήματος IV πρέπει να ισούται τουλάχιστον προς το ελάχιστο όριο και το πολύ προς το μέγιστο όριο όπως αυτά καθορίζονται  κατωτέρω.   "" ID="1">3.1.1. Εμπρόσθιοι φανοί σταθμεύσεως> ID="2">2> ID="3">60"> ID="1">3.1.2. Οπίσθιοι φανοί σταθμεύσεως> ID="2">2> ID="3">30"> 3.2. Η ένταση του εκπεμπομένου φωτός από κάθε ένα από τα δύο δείγματα, εκτός μεν του άξονα αναφοράς αλλ' εντός των γωνιακών πεδίων, ως αυτά καθορίζονται στα σχήματα του παραρτήματος II:  3.2.1. πρέπει σε κάθε κατεύθυνση που αντιστοιχεί στα σημεία του πίνακα φωτεινής κατανομής, που αποτελεί το αντικείμενο του παραρτήματος V, να είναι τουλάχιστον ίση προς την τιμή που εμφαίνεται στον πίνακα αυτό για την κατεύθυνση αυτή εκφραζομένη σε  ποσοστό επί του ελαχίστου, το οποίο εμφαίνεται στο σημείο 3.1.,  3.2.2. πρέπει να μην υπερβαίνει, προς καμία κατεύθυνση του χώρου, απ' όπου ο φανός είναι ορατός, το εμφαινόμενο στο σημείο 3.1. μέγιστο όριο,  3.2.3. εντούτοις, μία φωτεινή ένταση 60 cd είναι αποδεκτή κάτω ενός επιπέδου που σχηματίζει γωνία 5o προς τα κάτω μετά του οριζοντίου επιπέδου, για τους φανούς σταθμεύσεως που είναι αμοιβαίως ενσωματωμένοι με τους φανούς πεδήσεως (βλέπε σημείο 3.1.2.),   3.2.4. επιπλέον 3.2.4.1. σε ολόκληρη την έκταση των πεδίων που καθορίζονται στο παράρτημα II, η ένταση του εκπεμπομένου φωτός, πρέπει να είναι τουλάχιστον ίση προς 0,05 cd,  3.2.4.2. οι προδιαγραφές του σημείου 2.2. του παραρτήματος V επί των τοπικών διακυμάνσεων εντάσεως, πρέπει να τηρούνται.  3.3. Για τις μετρήσεις εντάσεως, ο λαμπτήρας (οι λαμπτήρες) μένει (μένουν) αναμμένος (οι) διαρκώς. Όταν πρόκειται για διατάξεις που εκπέμπουν φως κίτρινο ηλέκτρου ή ερυθρό, οι μετρήσεις πραγματοποιούνται σε έγχρωμο φως.  3.4. Το παράρτημα V, στο οποίο αναφέρεται το σημείο 3.2.1. προσδιορίζει τις εφαρμοστέες μεθόδους μετρήσεως.  4. ΟΡΟΙ ΔΟΚΙΜΩΝ Όλες οι μετρήσεις πρέπει να γίνονται με αχρώμους λαμπτήρες-πρότυπα που ανήκουν στους τύπους λαμπτήρων που προβλέπονται για τους φανούς σταθμεύσεως και ρυθμισμένους να εκπέμπουν την κανονική φωτεινή ροή που προδιαγράφεται για τον τύπο αυτό των λαμπτήρων.   5. ΧΡΩΜΑ ΕΚΠΕΜΠΟΜΕΝΟΥ ΦΩΤΟΣ Το χρώμα του εκπεμπομένου φωτός που μετράται με τη χρήση φωτεινής πηγής που έχει θερμοκρασία χρώματος 2 854 K, αντίστοιχη με το φωτεινό σημείο A της Διεθνούς Επιτροπής Φωτισμού (CIE) πρέπει να ευρίσκεται εντός των ορίων των συντεταγμένων που  προδιαγράφονται στο παράρτημα VI για το υπό εξέταση χρώμα.  6. ΠΙΣΤΟΤΗΣ ΠΑΡΑΓΩΓΗΣ Κάθε φανός σταθμεύσεως που φέρει σήμα επικυρώσεως ΕΟΚ, πρέπει να είναι σύμφωνος προς τον επικυρωμένο τύπο και να πληροί τους ενδεικνυομένους στα σημεία 3 και 5 φωτομετρικούς όρους. Εντούτοις, για το φανό σταθμεύσεως το λαμβανόμενο εκ παραγωγής εν σειρά,  οι απαιτήσεις που αφορούν στο ελάχιστο εντάσεως του εκπεμπομένου φωτός (μετρουμένης με το λαμπτήρα πρότυπο, περί του οποίου προβλέπει το σημείο 4.), δύναται να περιορισθούν, σε κάθε εξεταζόμενη κατεύθυνση, στο 80% των ελαχίστων τιμών που προδιαγράφονται  στα σημεία 3.1. και 3.2.  7. ΠΑΡΑΤΗΡΗΣΗ ΕΠΙ ΤΟΥ ΧΡΩΜΑΤΟΣ Η επικύρωση ΕΟΚ χορηγείται αν το χρώμα του εκπεμπομένου φωτός από τους φανούς σταθμεύσεως ανταποκρίνεται στις προδιαγραφές εμφαινόμενες στο σημείο 3.13. του παραρτήματος I της οδηγίας 76/756/ΕΟΚ.       ΠΑΡΑΡΤΗΜΑ II   ΕΛΑΧΙΣΤΕΣ ΑΠΑΙΤΟΥΜΕΝΕΣ ΓΩΝΙΕΣ ΓΙΑ ΤΗ ΦΩΤΕΙΝΗ ΚΑΤΑΝΟΜΗ ΣΤΟ ΧΩΡΟ (1) Σε όλες τις περιπτώσεις, οι ελάχιστες κατακόρυφες γωνίες φωτεινής κατανομής στο χώρο είναι 15o προς τα άνω και 15o προς τα κάτω της οριζοντίου.  Ελάχιστες οριζόντιες γωνίες της φωτεινής κατανομής στο χώρο    (1) Οι γωνίες που εμφαίνονται στα οχήματα αυτά, αντιστοιχούν στις διατάξεις που προορίζονται να τοποθετηθούν στη δεξιά πλευρά του οχήματος. Τα βέλη δεικνύουν προς την εμπροσθία πλευρά του οχήματος.      ΠΑΡΑΡΤΗΜΑ III   ΥΠΟΔΕΙΓΜΑ ΔΕΛΤΙΟΥ ΕΠΙΚΥΡΩΣΕΩΣ ΕΟΚ (Μέγιστο σχήμα Α 4 (210 x 297 mm))        ΠΑΡΑΡΤΗΜΑ IV   ΟΡΟΙ ΕΠΙΚΥΡΩΣΕΩΣ ΚΑΙ ΣΗΜΑΝΣΗ  1. ΑΙΤΗΣΗ ΕΠΙΚΥΡΩΣΕΩΣ ΕΟΚ 1.1. Η αίτηση επικυρώσεως ΕΟΚ υποβάλλεται από τον κάτοχο του βιομηχανικού ή εμπορικού σήματος ή από τον εντολοδόχο του.  1.2. Για κάθε τύπο φανού σταθμεύσεως, η αίτηση συνοδεύεται:  1.2.1. από μία σύντομη τεχνική περιγραφή που καθορίζει ιδίως τον ή τους τύπο(ους) προβλεπομένου(ων) λαμπτήρα(ων) που πρέπει να ανταποκρίνονται στις εξειδικεύσεις της Διεθνούς Επιτροπής Φωτισμού (CIE),  1.2.2. από σχέδια, σε τρία αντίτυπα, επαρκώς λεπτομερή ώστε να επιτρέπουν την αναγνώριση του τύπου φανών σταθμεύσεως και να υποδεικνύουν τους γεωμετρικούς όρους τοποθετήσεως επί του οχήματος όπως και τον άξονα παρατηρήσεως, που πρέπει να λαμβάνεται κατά  τις δοκιμές ως άξονας αναφοράς (οριζόντια γωνία H=0o, κάθετη γωνία V=0o) και το σημείο που πρέπει να θεωρηθεί ως κέντρο αναφοράς κατά τις δοκιμές αυτές,  1.2.3. από δύο δείγματα. Στην περίπτωση κατά την οποία φανοί σταθμεύσεως δεν δύνανται να τοποθετηθούν αδιακρίτως στο δεξιό ή στο αριστερό τμήμα του οχήματος, τα δύο υποβαλλόμενα δείγματα δύνανται να είναι όμοια και να μην ταιριάζουν παρά μόνο στο δεξιό  ή μόνο στο αριστερό τμήμα του οχήματος.  2. ΕΓΓΡΑΦΕΣ 2.1. Τα υποβαλλόμενα προς επικύρωση ΕΟΚ δείγματα ενός τύπου φανού σταθμεύσεως πρέπει:  2.1.1. να φέρουν το βιομηχανικό ή εμπορικό σήμα του αιτούντος. Το σήμα αυτό πρέπει να είναι ευανάγνωστο και ανεξίτηλο,  2.1.2. να φέρουν ευανάγνωστη και ανεξίτηλη ένδειξη του (ή των) τύπου(ων) προβλεπομένου(ων) λαμπτήρα(ων),  2.1.3. να έχουν επαρκούς μεγέθους θέση για το σήμα επικυρώσεως ΕΟΚ που περιλαμβάνει τα πρόσθετα σύμβολα τα οποία προβλέπονται στο σημείο 4. Η θέση αυτή εμφαίνεται στα αναφερόμενα στο σημείο 1.2.2. σχέδια.  3. ΕΠΙΚΥΡΩΣΗ ΕΟΚ 3.1. Εφόσον τα δύο δείγματα, που υποβάλλονται σύμφωνα προς το σημείο 1, πληρούν τις διατάξεις των παραρτημάτων I, II, IV, V και VI, χορηγείται η επικύρωση ΕΟΚ και δίδεται ένας αριθμός επικυρώσεως.  3.2. Ο αριθμός αυτός δεν δίδεται πλέον σε άλλο τύπο φανού σταθμεύσεως.  3.3. Όταν ζητείται η επικύρωση ΕΟΚ για ένα τύπο διατάξεως φωτισμού και φωτεινής σηματοδοτήσεως, που περιλαμβάνει φανό σταθμεύσεως και άλλους φανούς, δύναται να χορηγηθεί ενιαίο σήμα επικυρώσεως ΕΟΚ, με τον όρο ότι ο φανός σταθμεύσεως πληροί τις  προδιαγραφές της παρούσας οδηγίας και ότι κάθε ένας από τους άλλους φανούς που αποτελεί τμήμα του τύπου διατάξεως φωτισμού και φωτεινής σηματοδοτήσεως για τον οποίο ζητείται η επικύρωση ΕΟΚ, πληροί τις προϋποθέσεις της εφαρμοστέας ειδικής οδηγίας για  κάθε ένα από αυτούς.  4. ΣΗΜΑΝΣΗ 4.1. Κάθε φανός σταθμεύσεως σύμφωνος προς επικυρωμένο τύπο κατ' εφαρμογή της παρούσας οδηγίας πρέπει να φέρει σήμα επικυρώσεως ΕΟΚ.  4.2. Το σήμα αυτό συνίσταται:  από ένα ορθογώνιο στο εσωτερικό του οποίου τοποθετείται το γράμμα "e" συνοδευόμενο από τον αριθμό ή την ομάδα γραμμάτων διακριτικών του Κράτους μέλους που χορήγησε την επικύρωση:  1 για την Ομοσπονδιακή Δημοκρατία της Γερμανίας,  2 για τη Γαλλία,  3 για την Ιταλία,  4 για τις Κάτω Χώρες,  6 για το Βέλγιο,  11 για το Ηνωμένο Βασίλειο,  13 για το Λουξεμβούργο,  18 για τη Δανία,  IRL για τη Ιρλανδία,  και ένα αριθμό επικυρώσεως ΕΟΚ ο οποίος αντιστοιχεί στον αριθμό δελτίου επικυρώσεως ΕΟΚ που ισχύει για τον τύπο φανού σταθμεύσεως.  4.3. Το σήμα επικυρώσεως ΕΟΚ συμπληρούται από το πρόσθετο σύμβολο "p".  4.4. Ο αριθμός επικυρώσεως ΕΟΚ πρέπει να τοποθετείται κοντά στο ορθογώνιο στο οποίο είναι εγγεγραμένο το γράμμα e, και σε οιανδήποτε θέση σε σχέση προς αυτό.  4.5. Το σήμα επικυρώσεως ΕΟΚ και τα πρόσθετα σύμβολα πρέπει να τοποθετούνται επί της υάλου ή μιας των υάλων, κατά τέτοιο τρόπο ώστε να είναι ανεξίτηλα και ευανάγνωστα και όταν ακόμη οι φανοί σταθμεύσεως είναι τοποθετημένοι επί του οχήματος.  4.6. Υπόδειγμα του σήματος επικυρώσεως ΕΟΚ, συμπεπληρωμένο με το πρόσθετο σύμβολο, δίδεται στο συμπληρωματικό παράρτημα.  4.7. Στην περίπτωση χορηγήσεως του προβλεπομένου στο σημείο 3.3. ενιαίου αριθμού επικυρώσεως ΕΟΚ για τύπο διατάξεως φωτισμού και φωτεινής σηματοδοτήσεως ο οποίος περιλαμβάνει φανό σταθμεύσεως και άλλα φώτα, δύναται να εναποτεθεί ένα μόνο σήμα  επικυρώσεως ΕΟΚ περιλαμβάνον:  - ένα ορθογώνιο στο εσωτερικό του οποίου τίθεται το γράμμα e ακολουθούμενο από τον αριθμό ή την ομάδα γραμμάτων διακριτικών του Κράτους μέλους που εχορήγησε την έγκριση,  - έναν αριθμό επικυρώσεως ΕΟΚ,  - τα πρόσθετα σύμβολα τα οποία προβλέπονται στις διάφορες οδηγίες δυνάμει των οποίων εχορηγήθη η επικύρωση.  4.8. Οι διαστάσεις διαφόρων στοιχείων του σήματος αυτού δεν δύνανται να είναι μικρότερες από τις μεγαλύτερες των ελαχίστων διαστάσεων που προδιαγράφονται από τις οδηγίες δυνάμει των οποίων εχορηγήθη η επικύρωση ΕΟΚ για τις μεμονωμένες σημάνσεις.  Συμπληρωματικό παράρτημα Υπόδειγμα σήματος επικυρώσεως ΕΟΚ  Η διάταξη που φέρει το ανωτέρω σήμα επικυρώσεως ΕΟΚ είναι μία διάταξη φανού σταθμεύσεως για την οποία η επικύρωση ΕΟΚ εχορηγήθη στο Ηνωμένο Βασίλειο (e11) υπό τον αριθμό 1471.       ΠΑΡΑΡΤΗΜΑ V   ΦΩΤΟΜΕΤΡΙΚΕΣ ΜΕΤΡΗΣΕΙΣ  1. ΜΕΘΟΔΟΙ ΜΕΤΡΗΣΕΩΣ 1.1. Κατά τις φωτομετρικές μετρήσεις, οι παρασιτικές ανακλάσεις πρέπει να παρεμποδίζονται από κατάλληλη κάλυψη.  1.2. Σε περίπτωση αντιρρήσεων ως προς τα αποτελέσματα των μετρήσεων, αυτές πρέπει να εκτελούνται ως ακολούθως:  1.2.1. η απόσταση μετρήσεως πρέπει να είναι τέτοια ώστε να δύναται να εφαρμοσθεί ο νόμος του αντιστρόφου του τετραγώνου της αποστάσεως,  1.2.2. το σύνολο των συσκευών μετρήσεως πρέπει να είναι τέτοιο ώστε το γωνιακό άνοιγμα του δέκτου, θεωρούμενο από το κέντρο αναφοράς του φανού, να περιέχεται μεταξύ 10 και 1o,  1.2.3. η απαιτούμενη ένταση για μια συγκεκριμένη διεύθυνση παρατηρήσεως, θεωρείται ικανοποιητική όταν η ένταση αυτή επιτυγχάνεται σε μία διεύθυνση μη αποκλίνουσα πλέον των 15 από τη διεύθυνση παρατηρήσεως.  2. ΠΙΝΑΚΑΣ ΤΥΠΟΠΟΙΗΜΕΝΗΣ ΣΤΟ ΧΩΡΟ ΦΩΤΕΙΝΗΣ ΚΑΤΑΝΟΜΗΣ  2.1. Η διεύθυνση H=0o και V=0o, αντιστοιχεί στον άξονα αναφοράς (επί του οχήματος, πρέπει να είναι οριζόντια, παράλληλη προς το διάμηκες στο μέσο αυτού επίπεδο και είναι προσανατολισμένη κατά τη φορά της επιβαλλόμενης ορατότητος). Διέρχεται από το  κέντρο αναφοράς. Οι τιμές που εμφαίνονται στον πίνακα για τις διάφορες διευθύνσεις μετρήσεις δίδουν τις ελάχιστες εντάσεις σε % του απαιτουμένου στον άξονα ελαχίστου για κάθε φανό (κατά τη διεύθυνση H=0o και V=0o).  2.2. Όταν κατά την οπτική εξέταση, ένας φανός φαίνεται να εμφανίζει σημαντικές τοπικές διακυμάνσεις εντάσεως, ελέγχεται ότι καμία μετρουμένη ένταση μεταξύ δύο εκ των διευθύνσεων μετρήσεως που αναφέρονται στο σημείο 2.1. δεν είναι:  2.2.1. κατ' ελάχιστον προσδιορισμό κατώτερη του 50% της ελαχίστης εντάσεως, της πλέον ασθενούς εκ των δύο που προδιαγράφονται για αυτές τις διευθύνσεις μετρήσεως,  2.2.2. κατά μείζονα προσδιορισμό ανώτερη της μεγίστης εντάσεως της πλέον ασθενούς εκ των δύο που προδιαγράφονται για αυτές τις διευθύνσεις μετρήσεως, αυξανομένης κατά κλάσμα της διαφοράς μεταξύ των προδιαγραφομένων εντάσεων για αυτές τις διευθύνσεις  μετρήσεως, όπου το κλάσμα αυτό είναι γραμμική συνάρτηση της διαφοράς.       ΠΑΡΑΡΤΗΜΑ VI   ΧΡΩΜΑΤΑ ΕΚΠΕΜΠΟΜΕΝΟΥ ΦΩΤΟΣ ΤΡΙΧΡΩΜΑΤΙΚΕΣ ΣΥΝΤΕΤΑΓΜΕΝΕΣ   "" ID="1" ASSV="2" ACCV="2.2.1">ΕΡΥΘΡΟ:> ID="2">όριο προς το κίτρινο> ID="3">y  0,335"> ID="2">όριο προς το πορφυρό> ID="3">z  0,008"> ID="1" ASSV="6" ACCV="6.2.1">ΛΕΥΚΟΝ:> ID="2">όριο προς το κυανούν> ID="3">x  0,310"> ID="2">όριο προς το  κίτρινο> ID="3">z  0,500"> ID="2">όριο προς το πράσινο> ID="3">y  0,150 + 0,640 x"> ID="2">όριο προς το πράσινο> ID="3">y  0,440"> ID="2">όριο προς το πορφυρό> ID="3">y  0,050 + 0,750 x"> ID="2">όριο προς το ερυθρό> ID="3">y  0,382"> ID="1"  ASSV="3" ACCV="3.2.1">ΚΙΤΡΙΝΟΝ ΗΛΕΚΤΡΟΥ:> ID="2">όριο προς το κίτρινο> ID="3">y  0,429"> ID="2">όριο προς το ερυθρό> ID="3">y  0,398"> ID="2">όριο προς το λευκό> ID="3">y  0,007"> Η εξακρίβωση των χρωματομετρικών χαρακτηριστικών πρέπει να πραγματοποιείται με τη χρήση μιας φωτεινής πηγής θερμοκρασίας χρώματος 2 854 Κ που αντιστοιχεί στο φωτεινό σήμα Α της Διεθνούς Επιτροπής του Φωτισμού (CIE).


title: Οδηγία 2010/69/EE της Επιτροπής, της 22ας Οκτωβρίου 2010 , για την τροποποίηση των παραρτημάτων της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου, για τα πρόσθετα τροφίμων πλην των χρωστικών και των γλυκαντικών  Κείμενο που παρουσιάζει ενδιαφέρον για τον ΕΟΧ

text:
               23.10.2010

               EL

               Επίσημη Εφημερίδα της Ευρωπαϊκής Ένωσης

               L 279/22

         ΟΔΗΓΊΑ 2010/69/EE ΤΗΣ ΕΠΙΤΡΟΠΉΣ
   της 22ας Οκτωβρίου 2010
   για την τροποποίηση των παραρτημάτων της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου, για τα πρόσθετα τροφίμων πλην των χρωστικών και των γλυκαντικών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 31,
   τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (2), και ιδίως το άρθρο 53,
   Έπειτα από διαβούλευση με την επιστημονική επιτροπή τροφίμων και την Ευρωπαϊκή Αρχή για την Ασφάλεια των Τροφίμων,
   Εκτιμώντας τα ακόλουθα:

               (1)

               Η οδηγία 95/2/ΕΚ του Ευρωπαϊκού Κοινοβουλίου και του Συμβουλίου για τα πρόσθετα τροφίμων πλην των χρωστικών και των γλυκαντικών (3) περιλαμβάνει κατάλογο των προσθέτων τα οποία επιτρέπεται να χρησιμοποιούνται σε τρόφιμα στην Ευρωπαϊκή Ένωση και καθορίζει τους όρους χρήσης τους.

               (2)

               Από την έκδοση της οδηγίας 95/2/ΕΚ μέχρι σήμερα έχουν σημειωθεί τεχνικές εξελίξεις στον τομέα των προσθέτων των τροφίμων. Η εν λόγω οδηγία θα πρέπει να προσαρμοστεί, ώστε να ληφθούν υπόψη οι εξελίξεις αυτές.

               (3)

               Σύμφωνα με το άρθρο 31 του κανονισμού (ΕΚ) αριθ. 1333/2008, έως ότου ολοκληρωθεί η σύσταση καταλόγων της Ευρωπαϊκής Ένωσης για τα πρόσθετα τροφίμων όπως προβλέπεται στο άρθρο 30 του ίδιου κανονισμού, τα παραρτήματα της οδηγίας 95/2/ΕΚ τροποποιούνται, εφόσον απαιτείται, με μέτρα που θεσπίζει η Επιτροπή.

               (4)

               Σήμερα είναι εγκεκριμένοι, βάσει της οδηγίας 95/2/ΕΚ, για διάφορες χρήσεις, οι ακόλουθοι σταθεροποιητές: άγαρ-άγαρ (E 406), καραγενάνη (E 407), κόμμι χαρουπιών (E 410), κόμμι γκουάρ (E 412), ξανθανικό κόμμι (E 415), πηκτινικές ύλες (E 440), κυτταρίνη (E 460), καρβοξυμεθυλοκυτταρίνη (E 466), οξειδωμένο άμυλο (E 1404), δισόξινο φωσφορικό άμυλο (E 1410), όξινο φωσφορικό άμυλο (E 1412), φωσφορυλιωμένο όξινο φωσφορικό άμυλο (E 1413), ακετυλιωμένο όξινο φωσφορικό άμυλο (E 1414), ακετυλιωμένο άμυλο (E 1420), ακετυλιωμένο όξινο αδιπικό άμυλο (E 1422), υδροξυπροπυλάμυλο (E 1440), όξινο φωσφορικό υδροξυπροπυλάμυλο (E 1442), οκτενυληλεκτρικό αμυλονάτριο (E 1450), ακετυλιωμένο οξειδωμένο άμυλο (E 1451) και ο γαλακτωματοποιητής μονο- και διγλυκερίδια λιπαρών οξέων (E 471). Στα προαναφερόμενα πρόσθετα τροφίμων έχει αποδοθεί από την επιστημονική επιτροπή τροφίμων (ΕΕΤ) αποδεκτή ημερήσια πρόσληψη (ΑΗΠ) «μη προσδιορισμένη», επομένως, δεν παρουσιάζουν κίνδυνο για την υγεία των καταναλωτών. Υπάρχουν τεχνολογικοί λόγοι επέκτασης των χρήσεών τους στα μη αρωματισμένα κρεμώδη γαλακτοκομικά προϊόντα που έχουν υποστεί ζύμωση και στα οποία υπάρχουν ζώντες ζυμομύκητες και στα υποκατάστατα προϊόντα με περιεκτικότητα σε λιπαρά λιγότερο από 20 %, ώστε να εξασφαλίζεται σταθερότητα και ομοιογένεια του γαλακτώματος. Από τη χρήση αυτή επωφελείται ο καταναλωτής, αφού του προσφέρεται η επιλογή να καταναλώνει γαλακτοκομικά προϊόντα που έχουν υποστεί ζύμωση και τα οποία έχουν μειωμένη περιεκτικότητα σε λιπαρά και παρεμφερείς ιδιότητες με το κανονικό προϊόν. Συνεπώς, είναι σκόπιμο να εγκριθεί η πρόσθετη αυτή χρήση.

               (5)

               Το 1990 η ΕΕΤ αξιολόγησε τα άλατα του γαλακτικού νατρίου και του γαλακτικού καλίου (E 325 και E 326), το οξικό κάλιο (E 261), το οξικό νάτριο (E 262i) και το διοξικό νάτριο (E 262ii) και κατέληξε στο συμπέρασμα ότι απαντούν όλα στα τρόφιμα ως φυσικά συστατικά και οι εκτιμήσεις της πρόσληψής τους είναι πιθανόν ασήμαντες σε σύγκριση με την πρόσληψή τους από φυσικές πηγές. Επομένως, τους αποδόθηκε «ομάδα ΑΗΠ μη προσδιορισμένη». Συνεπώς, επιτρέπεται γενικώς η χρήση των εν λόγω προσθέτων σε όλα τα τρόφιμα, εκτός εκείνων που αναφέρονται στο άρθρο 2 παράγραφος 3 της οδηγίας 95/2/ΕΚ. Υπάρχει πρόταση επέκτασης της χρήσης των προαναφερόμενων προσθέτων τροφίμων σε προσυσκευασμένα παρασκευάσματα νωπού κιμά για να ελέγχεται η ανάπτυξη παθογόνων μικροβιακών οργανισμών, όπως η Listeria, E. coli O157. Με βάση αυτή την τεχνολογική αιτιολόγηση και λαμβανομένου υπόψη ότι η χρήση αυτή δεν προκαλεί ανησυχίες σχετικά με την ασφάλεια, είναι σκόπιμο να επιτραπεί η πρόσθετη χρήση αυτών των προσθέτων τροφίμων σε προσυσκευασμένα παρασκευάσματα νωπού κιμά.

               (6)

               Οι σορβικές (E 200, E 202, E 203) και οι βενζοϊκές ενώσεις (E 210, E 211, E 212, E 213) επιτρέπονται σήμερα ως πρόσθετα τροφίμων βάσει της οδηγίας 95/2/ΕΚ. Προτείνεται μια επιπλέον χρήση αυτών των προσθέτων τροφίμων ως συντηρητικών σε απομιμήσεις ιχθυοπροϊόντων με βάση τα φύκη (απομιμήσεις χαβιαριού από φύκη), ειδικότερα για το γαρνίρισμα διάφορων τροφίμων, ώστε να αποφεύγεται η δημιουργία μυκήτων και ζυμών και ο σχηματισμός μυκοτοξινών. Στα άλατα αυτά αποδίδεται ΑΗΠ 0-25 mg/kg κ.β. και 0-5 mg/kg κ.β. αντιστοίχως. Με βάση το χειρότερο σενάριο, σύμφωνα με το οποίο χρησιμοποιήθηκαν οι μέγιστες συγκεντρώσεις, οι εκτιμήσεις πρόσληψης είναι πολύ χαμηλές σε σύγκριση με την ΑΗΠ. Η έκθεση του καταναλωτή ως αποτέλεσμα αυτής της χρήσης δεν προκαλεί ανησυχία σχετικά με την ασφάλεια. Επομένως, είναι σκόπιμο να επιτραπεί η πρόσθετη χρήση των σορβικών και βενζοϊκών ενώσεων σε απομιμήσεις ιχθυοπροϊόντων με βάση τα φύκη, λαμβανομένων υπόψη της τεχνολογικής αναγκαιότητας και του γεγονότος ότι το νέο αυτό προϊόν αντιπροσωπεύει εξειδικευμένο τμήμα της αγοράς.

               (7)

               Ζητείται η χρήση σορβικών (E 200, E 202, E 203) και βενζοϊκών ενώσεων (E 210, E 211, E 212, E 213) σε βαρελίσιες μπίρες στις οποίες έχουν προστεθεί, σε ποσοστό άνω του 0,5 %, ζυμώσιμα σάκχαρα ή/και χυμοί φρούτων ή συμπυκνωμένοι χυμοί φρούτων και οι οποίες σερβίρονται απευθείας από το βαρέλι. Οι βαρελίσιες αυτές μπίρες μπορούν να παραμείνουν συνδεδεμένες με την κάνουλα για μεγαλύτερο διάστημα. Επειδή η σύνδεση του βαρελιού με την κάνουλα δεν μπορεί να γίνει σε αποστειρωμένες συνθήκες, είναι δυνατό να επιμολυνθεί μικροβιακά το βαρέλι. Αυτό αποτελεί πρόβλημα για μπίρες που εξακολουθούν να περιέχουν ζυμώσιμα σάκχαρα, επειδή μπορεί να οδηγήσει την ανάπτυξη επικίνδυνων μικροοργανισμών. Γι’ αυτό χρειάζονται οι αντιμικροβιακοί παράγοντες στις μπίρες που σερβίρονται από βαρέλι και στις οποίες έχουν προστεθεί ζυμώσιμα σάκχαρα ή/και χυμοί φρούτων ή συμπυκνωμένοι χυμοί φρούτων. Από τη σκοπιά της πρόσληψης, η κατανάλωση από βαρέλι τέτοιων μπιρών με γεύση φρούτου εξακολουθεί να είναι οριακή και οι εκτιμήσεις πρόσληψης σορβικών και βενζοϊκών ενώσεων με βάση «τη δυσμενέστερη υπόθεση» αναμένεται ότι θα είναι χαμηλότερες σε σύγκριση με την αντίστοιχη ΑΗΠ. Επομένως, είναι σκόπιμο να επιτραπεί η πρόσθετη χρήση των σορβικών και βενζοϊκών ενώσεων σε βαρελίσιες μπίρες που περιέχουν σε ποσοστό άνω του 0,5 % προσθήκη ζυμώσιμων σακχάρων ή/και χυμών ή συμπυκνωμένων χυμών φρούτων.

               (8)

               Για να προληφθεί η ανάπτυξη μηκύτων σε εσπεριδοειδή, επιτρέπεται η μετασυλλεκτική εφαρμογή φυτοφαρμάκων όπως το imazalil και το thiabendazole (θειαβενδαζόλιο). Θα μπορούσαν να χρησιμοποιηθούν οι σορβικές ενώσεις (E 200, E 202, E 203) για να αντικαταστήσουν αυτά τα φυτοφάρμακα εν μέρει ή εντελώς στην επεξεργασία των εσπεριδοειδών. Οι σορβικές ενώσεις μπορούν να εφαρμοστούν στην επιφάνεια των νωπών αναποφλοίωτων εσπεριδοειδών μέσω των εγκεκριμένων κηρών που είναι οι εξής: κηρός μελισσών, κανδελιλικός κηρός, καρναουβικός κηρός και σέλακ (E 901, E 902, E 903 και E 904 αντιστοίχως). Η έκθεση του καταναλωτή στα εν λόγω πρόσθετα λόγω της χρήσης αυτής δεν αποτελεί λόγο ανησυχίας. Επομένως, είναι σκόπιμο να εγκριθεί η πρόσθετη χρήση του.

               (9)

               Οι καταναλωτές μπορεί να επιλέξουν να συμπληρώσουν την πρόσληψη ορισμένων θρεπτικών υλών με συμπληρώματα διατροφής. Γι’ αυτό το σκοπό, μπορούν να προστεθούν στα συμπληρώματα διατροφής βιταμίνη Α και συνδυασμοί των βιταμινών Α και D, όπως ορίζονται στην οδηγία 2002/46/ΕΚ του Ευρωπαϊκού Κοινοβουλίου και του Συμβουλίου (4). Για λόγους ασφαλούς χειρισμού, η βιταμίνη Α και οι συνδυασμοί βιταμινών Α και D πρέπει να συντεθούν σε παρασκευάσματα που, παρουσία αμύλων και σακχάρων, μπορεί να απαιτούν συνθήκες υψηλής υγρασίας και υψηλής θερμοκρασίας. Μια τέτοια διεργασία ευνοεί την ανάπτυξη μικροοργανισμών. Για να προληφθεί η ανάπτυξη των μικροοργανισμών αυτών, θα πρέπει να εγκριθεί η προσθήκη σορβικών ενώσεων (E 200, E 202, E 203) και βενζοϊκών ενώσεων (E 210, E 211, E 212 και E 213) στη βιταμίνη Α και στους συνδυασμούς βιταμινών Α και D όταν χρησιμοποιούνται σε συμπληρώματα διατροφής που κυκλοφορούν σε ξηρά μορφή.

               (10)

               Το διοξείδιο του θείου και οι θειώδεις ενώσεις (E 220, E 221, E 222, E 223, E 224, E 226, E 227, E 228) είναι πρόσθετα τροφίμων, εγκεκριμένα βάσει της οδηγίας 95/2/ΕΚ, που έχουν πρωταρχικά αντιμικροβιακή δράση και ελέγχουν τη χημική αλλοίωση. Σήμερα η μεταφορά νωπών φρούτων έχει αποκτήσει μεγάλες διαστάσεις, ειδικότερα στις θαλάσσιες μεταφορές. Η θαλάσσια μεταφορά μπορεί να διαρκέσει εβδομάδες. Η χρήση διοξειδίου του θείου και θειωδών ενώσεων θα προστατεύει τα νωπά μύρτιλλα από την ανάπτυξη μηκύτων. Η πρόσθετη χρήση διοξειδίου του θείου και θειωδών ενώσεων θα πρέπει να εγκριθεί για την προφύλαξη των νωπών μύρτιλλων από την ανάπτυξη μηκύτων, θα πρέπει δε να ληφθεί υπόψη ότι αυτή η χρήση είναι πιθανόν να εξελιχθεί σε εξειδικευμένο τμήμα αγοράς. Επομένως, εφόσον ληφθούν επίσης υπόψη οι βάσιμοι τεχνολογικοί λόγοι για τη συμπερίληψη των νέων αυτών εγκρίσεων, η ανάγκη διευκόλυνσης του παγκόσμιου εμπορίου και η αμελητέα επίπτωσή του στην πρόσληψη θείου και θειωδών ενώσεων, είναι σκόπιμο να εγκριθεί η πρόσθετη χρήση διοξειδίου του θείου σε μύρτιλλα, στο επίπεδο συγκέντρωσης που δηλώνεται στο παράρτημα της παρούσας οδηγίας.

               (11)

               Για την παραγωγή ράβδων κανέλας (μόνο του είδους Cinnamomum ceylanicum), που λέγονται επίσης «μασούρια», χρησιμοποιούνται οι νωπές φλούδες της εσωτερικής στιβάδας του φλοιού του κανελόδεντρου. Ο φλοιός εκτίθεται σε μικροβιακή μόλυνση και επιθέσεις εντόμων, ιδίως στις τροπικές και υγρές κλιματικές συνθήκες της χώρας παραγωγής. Ο υποκαπνισμός με διοξείδιο του θείου είναι κατάλληλη επεξεργασία που προφυλάσσει από τη μικροβιακή μόλυνση και τις επιθέσεις εντόμων. Το 1994 η ΕΕΤ καθόρισε ΑΗΠ 0-0,7 mg/kg κ.β. και έκρινε ότι η χρήση διοξειδίου του θείου και άλλων παραγόντων θείωσης θα πρέπει να περιοριστεί, ώστε να περιοριστεί η εμφάνιση σοβαρών ασθματικών αντιδράσεων. Παρόλο που η χρήση του διοξειδίου του θείου και των θειωδών ενώσεων θα πρέπει να περιοριστεί, η συγκεκριμένη αυτή χρήση αντιπροσωπεύει αμελητέα συμβολή στην πρόσληψη διοξειδίου του θείου και θειωδών ενώσεων. Επομένως, είναι σκόπιμο να εγκριθεί η πρόσθετη χρήση του διοξειδίου του θείου και των θειωδών ενώσεων (E 220, E 221, E 222, E 223, E 224, E 226, E 227, E 228) μόνο στο συγκεκριμένο είδος κανέλας.

               (12)

               Η ευρωπαϊκή αρχή για την ασφάλεια των τροφίμων (στο εξής «EFSA») αξιολόγησε τις πληροφορίες για την ασφάλεια χρήσης της νισίνης σε μια πρόσθετη κατηγορία τροφίμων, στα αβγά σε υγρή μορφή, και τις πληροφορίες για την ασφάλεια της νισίνης που παράγεται με τροποποιημένη διαδικασία παραγωγής. Η EFSA επιβεβαίωσε, στη γνώμη που εξέδωσε στις 26 Ιανουαρίου 2006 (5), την προηγούμενη ΑΗΠ των 0-0,13 mg/kg για τη νισίνη που παράγεται με νέα διαδικασία παρασκευής και εκχύλισης η οποία βασίζεται στη ζύμωση με μέσο σάκχαρο αντί του παραδοσιακού μέσου με βάση το γάλα. Στη γνώμη της η EFSA επιβεβαίωσε επίσης ότι δεν θα πρέπει να αναμένεται ανάπτυξη της αντοχής στα αντιβιοτικά λόγω της χρήσης της νισίνης στα τρόφιμα. Σύμφωνα με την EFSA, δεν έχουν αναφερθεί μεταλλαγμένες μορφές βακτηριδίων ανθεκτικών στη νισίνη που να παρουσιάζουν διασταυρούμενη αντοχή σε θεραπευτικά αντιβιοτικά. Θεώρησε ότι αυτό οφείλεται πιθανώς στις διαφορές μεταξύ θεραπευτικών αντιβιοτικών και νισίνης ως προς τον αντιμικροβιακό τρόπο δράσης. Η EFSA επιβεβαίωσε ακόμη, στη γνώμη που εξέδωσε στις 20 Οκτωβρίου 2006 (6), ότι η πρόσθετη χρήση της νισίνης σε παστεριωμένα αβγά σε υγρή μορφή βάσει των προβλεπόμενων όρων χρήσης (ανώτατο όριο 6,25 mg/l) δεν αποτελεί λόγο ανησυχίας και είναι δικαιολογημένη από τεχνολογική άποψη για την παράταση του χρόνου διατήρησης του προϊόντος και επίσης για να προλαμβάνεται η ανάπτυξη ειδών που παράγουν σπόρια και προκαλούν τροφικές δηλητηριάσεις, όπως ο Bacillus cereus, τα οποία μπορεί να επιβιώσουν μετά από επεξεργασία παστερίωσης. Επομένως, είναι σκόπιμο να εγκριθεί η πρόσθετη αυτή χρήση της νισίνης σε παστεριωμένα αβγά σε υγρή μορφή.

               (13)

               Το δικαρβονικό διμεθύλιο (DMDC, E 242) είναι πρόσθετο τροφίμων, που επιτρέπεται βάσει της οδηγίας 95/2/ΕΚ, το οποίο δρα ως συντηρητικό σε μη αλκοολούχα αρωματισμένα ποτά, οίνο χωρίς αλκοόλη και συμπυκνωμένο υγρό τσάι. Η έγκριση αυτού του προσθέτου αποφασίστηκε με βάση τη θετική γνώμη που εξέδωσε η ΕΕΤ το 1990 και επιβεβαίωσε το 1996. Η ΕΕΤ δεν ήταν σε θέση να καθορίσει ΑΗΠ, επειδή το DMDC διασπάται γρήγορα σε διοξείδιο του άνθρακα και μεθανόλη. Το 2001 ζητήθηκε από την ΕΕΤ να διερευνήσει την ασφάλεια χρήσης του DMDC στον οίνο. Τότε η ΕΕΤ θεώρησε ότι ο σχηματισμός μεθανόλης και άλλων προϊόντων αντίδρασης, όπως το μεθυλοκαρβαμίδιο που προκύπτει από τη χρήση DMDC στην επεξεργασία οινοπνευματωδών και οίνου είναι παρόμοιος με το σχηματισμό μεθανόλης σε μη αλκοολούχα και ακόμη και η κατανάλωση σημαντικής ποσότητας οίνου δεν αναμένεται ότι θα ενέχει κίνδυνο λόγω της μεθανόλης και του μεθυλοκαρβαμιδίου. Η χρήση DMDC ζητήθηκε για την πρόληψη της αλλοίωσης λόγω της ζύμωσης σε μη ανοιγμένες και μη αποστειρωμένες γεμάτες φιάλες μηλίτη, απίτη και οίνων φρούτων, οίνου με μειωμένη περιεκτικότητα αλκοόλης, ποτών με βάση τον οίνο και όλων των άλλων προϊόντων που καλύπτονται από τον κανονισμό (ΕΟΚ) αριθ. 1601/91 του Συμβουλίου (7). Αυτές οι πρόσθετες χρήσεις θεωρείται ότι δεν προκαλούν ανησυχίες ως προς την ασφάλεια του καταναλωτή. Επιπλέον, η χρήση DMDC θα μπορούσε να συμβάλει στη μείωση της έκθεσης στο διοξείδιο του θείου. Επομένως, είναι σκόπιμο να εγκριθούν οι πρόσθετες χρήσεις του DMDC στον μηλίτη, στον απίτη και στους οίνους φρούτων, στον οίνο με μειωμένη περιεκτικότητα αλκοόλης, στα ποτά με βάση τον οίνο και στα άλλα προϊόντα που καλύπτονται από τον κανονισμό (ΕΟΚ) αριθ. 1601/91.

               (14)

               Η EFSA αξιολόγησε τις πληροφορίες σχετικά με την ασφάλεια της χρήσης εκχυλισμάτων δενδρολίβανου όταν χρησιμοποιούνται ως αντιοξειδωτικό σε τρόφιμα. Τα εκχυλίσματα δενδρολίβανου προέρχονται από το φυτό Rosmarinus officinalis L. και περιέχουν διάφορες ενώσεις οι οποίες επιτελούν αντιοξειδωτικές λειτουργίες (κυρίως φαινολικά οξέα, φλαβονοειδή, διτερπενοειδή και τριτερπένια). Παρόλο που τα τοξικολογικά δεδομένα για τα εκχυλίσματα δενδρολίβανου ήταν ανεπαρκή για να καθοριστεί από την EFSA αριθμητική ΑΗΠ, η EFSA θεώρησε, στη γνώμη που εξέδωσε στις 7 Μαρτίου 2008 (8), ότι το περιθώριο ασφάλειας ήταν αρκετά υψηλό ώστε να συμπεράνει πως η διατροφική έκθεση που προέκυπτε από τις προτεινόμενες χρήσεις και τα χρησιμοποιούμενα επίπεδα δεν αποτελούσαν λόγο ανησυχίας. Τα εκχυλίσματα δενδρολίβανου μπορούν, επομένως, να εγκριθούν, όταν η χρήση τους είναι τεχνολογικά δικαιολογημένη. Οι προτεινόμενες χρήσεις των εκχυλισμάτων δενδρολίβανου ως αντιοξειδωτικών θα πρέπει να εγκριθούν και θα πρέπει να αποδοθεί το Ε 392 ως αριθμός Ε για τα εκχυλίσματα δενδρολίβανου.

               (15)

               Ο ορός γάλακτος είναι υποπροϊόν της παρασκευής τυριού. Αναπτύχθηκαν ορισμένα ποτά που περιέχουν πρωτεΐνη ορού γάλακτος για μια διατροφή επαρκώς πλούσια σε πρωτεΐνες. Για να διατηρηθούν οι πρωτεΐνες σε εναιώρημα κατά τη θερμική επεξεργασία των εν λόγω ποτών, οι φωσφορικές ενώσεις πρέπει να είναι σε επίπεδα υψηλότερα από ό,τι στα συνηθισμένα μη αλκοολούχα αρωματισμένα ποτά. Θα πρέπει να εγκριθούν οι φωσφορικές ενώσεις σε ποτά για αθλητές που περιέχουν πρωτεΐνη ορού γάλακτος.

               (16)

               Ο κηρός μελισσών (E 901) είναι εγκεκριμένος σήμερα ως υλικό για γλασάρισμα που χρησιμοποιείται σε μικρά εκλεκτά αρτοσκευάσματα με επίχριση σοκολάτας. Η έγκριση αυτή δεν καλύπτει τις γκοφρέτες για παγωτό που δεν έχουν επίχριση σοκολάτας. Πέρα από το γεγονός ότι ο κηρός μελισσών μπορεί να θεωρηθεί εναλλακτικό μέσο της σοκολάτας στις προσυσκευασμένες γκοφρέτες παγωτού, η επίχριση των γκοφρετών με κηρό μελισσών αναμένεται ότι θα προλαμβάνει τη μετανάστευση νερού στην γκοφρέτα και θα διασφαλίζει την τραγανότητά της και την παράταση του χρόνου διατήρησης του προϊόντος, επομένως, θεωρείται τεχνολογικά δικαιολογημένη. Συνεπώς, ο κηρός μελισσών θα πρέπει να εγκριθεί ως υλικό γλασαρίσματος για να αντικαταστήσει πλήρως ή εν μέρει την εσωτερική στρώση σοκολάτας σε προσυσκευασμένες γκοφρέτες που περιέχουν παγωτό.

               (17)

               Η EFSA αξιολόγησε τις πληροφορίες για την ασφάλεια χρήσης του κηρού μελισσών εξετάζοντας την πρόσθετη χρήση του ως φορέα αρώματος σε μη αλκοολούχα αρωματισμένα ποτά. Παρόλο που τα διαθέσιμα δεδομένα για τον κηρό μελισσών ήταν ανεπαρκή για τον καθορισμό ΑΗΠ, η EFSA κατέληξε στο συμπέρασμα ότι λόγω του χαμηλού τοξικολογικού προφίλ του κηρού μελισσών, οι υπάρχουσες χρήσεις σε τρόφιμα και η προτεινόμενη νέα χρήση του κηρού μελισσών δεν προκαλούν ανησυχία ως προς την ασφάλεια. Συνεπώς, είναι σκόπιμο να εγκριθεί η πρόσθετη αυτή χρήση του κηρού μελισσών ως φορέα αρώματος σε μη αλκοολούχα αρωματισμένα ποτά.

               (18)

               Ο κιτρικός τριαιθυλεστέρας (E 1505) είναι εγκεκριμένος σήμερα στην ΕΕ βάσει της οδηγίας 95/2/ΕΚ ως φορέας σε αρτυματικές ύλες και σε λεύκωμα αβγού σε σκόνη. Η ΑΗΠ του καθορίστηκε από την ΕΕΤ το 1990 σε 0-20 mg/kg. Προτάθηκε επέκταση της χρήσης του κιτρικού τριαιθυλεστέρα ως υλικού γλασαρίσματος σε δισκία συμπληρωμάτων διατροφής. Ο κιτρικός τριαιθυλεστέρας αναμένεται ότι θα αυξήσει την αντοχή της μεμβράνης του επιχρίσματος, προστατεύοντας το δισκίο από το εξωτερικό περιβάλλον και επίσης θα αυξήσει τη διάρκεια κυκλοφορίας του προϊόντος. Σύμφωνα με το δυσμενέστερο σενάριο, η πρόσθετη αυτή πηγή πρόσληψης κιτρικού τριαιθυλεστέρα είναι αμελητέα (0,25 % της ΑΗΠ) σε σύγκριση με την πλήρη ΑΗΠ. Συνεπώς, είναι σκόπιμο να εγκριθεί η πρόσθετη χρήση του κιτρικού τριαιθυλεστέρα σε επίπεδο ΕΕ ως υλικού γλασαρίσματος για δισκία συμπληρωμάτων διατροφής.

               (19)

               Η EFSA αξιολόγησε τις πληροφορίες σχετικά με την ασφάλεια της πολυβινυλικής αλκοόλης (PVA) ως υλικού επικάλυψης με υμένιο για συμπληρώματα διατροφής και διατύπωσε τη γνώμη της στις 5 Δεκεμβρίου 2005 (9). Η EFSA διαπίστωσε ότι η PVA στην επικάλυψη των συμπληρωμάτων διατροφής σε μορφή καψουλών και δισκίων δεν προκαλεί ανησυχία. Η EFSA θεώρησε ότι η δυνητική έκθεση του ανθρώπου στην PVA υπό τις προβλεπόμενες συνθήκες χρήσης αναμένεται να είναι χαμηλή. Η PVA αναφέρεται ότι απορροφάται ελάχιστα όταν χορηγείται από το στόμα. Το μέγιστο όριο χρήσης ορίστηκε σε 18 g/kg με βάση το δυσμενέστερο σενάριο, βάσει του οποίου διεξήγαγε η EFSA την εκτίμηση επικινδυνότητας. Λόγω των ιδιοτήτων καλής πρόσφυσης και της αντοχής του υμενίου πολυβινυλικής αλκοόλης, το νέο αυτό πρόσθετο τροφίμων αναμένεται να ασκήσει τεχνολογικό ρόλο ως υλικό επικάλυψης με υμένιο για συμπληρώματα διατροφής, ιδίως σε εφαρμογές στις οποίες απαιτούνται ιδιότητες στεγανότητας και προστασίας από την υγρασία. Συνεπώς, είναι σκόπιμο να εγκριθεί η χρήση αυτή σε επίπεδο ΕΕ. Θα πρέπει να αποδοθεί το Ε 1203 ως αριθμός Ε για το νέο αυτό πρόσθετο τροφίμων.

               (20)

               Η EFSA αξιολόγησε τις πληροφορίες για την ασφάλεια χρήσης έξι βαθμών πολυμερισμού πολυαιθυλενογλυκολών (PEG 400, PEG 3000, PEG 3350, PEG 4000, PEG 6000, PEG 8000) ως υλικών επικάλυψης με υμένιο για χρήση σε συμπληρώματα διατροφής και διατύπωσε τη γνώμη της στις 28 Νοεμβρίου 2006 (10). Η EFSA διαπίστωσε ότι η χρήση αυτών των βαθμών πολυαιθυλενογλυκολών ως υλικού γλασαρίσματος σε συνθέσεις επικάλυψης με υμένιο δισκίων και καψουλών συμπληρωμάτων διατροφής υπό τις προβλεπόμενες συνθήκες χρήσης δεν προκαλεί ανησυχία. Η EFSA έλαβε επίσης υπόψη στην εκτίμηση επικινδυνότητας που διεξήγαγε την πρόσθετη πηγή έκθεσης στις προαναφερόμενες πολυαιθυλενογλυκόλες από τη χρήση φαρμακευτικών προϊόντων και εκτίμησε ότι μόνο μια περιορισμένη επιπλέον πρόσληψη μπορεί να προκύψει από την ήδη εγκεκριμένη χρήση του PEG 6000 ως φορέα για γλυκαντικά, καθώς και από τη χρήση πολυαιθυλενογλυκολών σε υλικά που βρίσκονται σε επαφή με τρόφιμα. Συνεπώς, είναι σκόπιμο να εγκριθεί η νέα αυτή χρήση σε επίπεδο ΕΕ. Επιπλέον, λόγω της περιορισμένης πρόσληψης από την PEG 6000 ως φορέα γλυκαντικών και του συναφούς τοξικολογικού προφίλ σε σχέση με άλλους βαθμούς πολυαιθυλενογλυκολών [στους έξι βαθμούς πολυαιθυλενογλυκολών έχει αποδοθεί ομαδική ανεκτή ημερήσια πρόσληψη (ΑνΗΠ)], είναι επίσης σκόπιμο να εγκριθεί η χρήση των πολυαιθυλενογλυκολών που αξιολογήθηκαν από την EFSA ως φορέων γλυκαντικών που μπορούν να χρησιμοποιούνται εναλλακτικά προς την PEG 6000. Σε όλες αυτές τις πολυαιθυλενογλυκόλες ο αριθμός Ε που θα πρέπει να αποδοθεί είναι το E 1521.

               (21)

               Η EFSA αξιολόγησε τις πληροφορίες σχετικά με την ασφάλεια χρήσης του κόμμεως κασσίας ως νέου προσθέτου τροφίμων που δρα ως πηκτωματογόνος παράγοντας και πυκνωτικό μέσο και διατύπωσε τη γνώμη της στις 26 Σεπτεμβρίου 2006 (11). Η EFSA διαπίστωσε ότι η χρήση κόμμεως κασσίας όπως περιγράφεται σύμφωνα με τους καθορισμένους όρους δεν προκαλεί ανησυχία ως προς την ασφάλεια. Παρόλο που η EFSA έκρινε ότι τα διαθέσιμα τοξικολογικά δεδομένα για το κόμμι κασσίας είναι ανεπαρκή για τον καθορισμό ΑΗΠ, εκτίμησε ότι με βάση τα υπάρχοντα δεδομένα δεν υφίσταται λόγος ανησυχίας. Ειδικότερα, η EFSA τόνισε την ειδική χαμηλή απορρόφηση του κόμμεως κασσίας και το γεγονός ότι, εάν υδρολυθεί έστω και λίγο, το κόμμι κασσίας μπορεί να αποικοδομηθεί σε ενώσεις που εισέρχονται στις φυσιολογικές μεταβολικές οδούς. Η χρήση του κόμμεως κασσίας είναι τεχνολογικά δικαιολογημένη λόγω της συνεργιστικής πηκτωματοποιητικής δράσης του όταν προστεθεί σε άλλα κανονικά κόμμεα τροφίμων. Συνεπώς, είναι σκόπιμο να επιτραπούν αυτές οι χρήσεις σε επίπεδο ΕΕ και να αποδοθεί ο αριθμός E 427 στο κόμμι κασσίας.

               (22)

               Η EFSA αξιολόγησε τη χρήση της νεοτάμης ως ενισχυτικού γεύσης και διατύπωσε τη γνώμη της στις 27 Σεπτεμβρίου 2007 (12). Η EFSA συμπέρανε ότι η νεοτάμη δεν προκαλεί ανησυχία ως προς την ασφάλεια όσον αφορά τις προτεινόμενες χρήσεις της ως ενισχυτικού γεύσης και καθόρισε την ΑΗΠ σε 0-2 mg/kg κ.β./ημέρα. Συνεπώς, είναι απαραίτητο να εγκριθεί η χρήση της νεοτάμης ως ενισχυτικού γεύσης.

               (23)

               Η EFSA αξιολόγησε τις πληροφορίες σχετικά με την ασφάλεια της χρήσης της L-κυστεΐνης (E 920) σε ορισμένα τρόφιμα που προορίζονται για βρέφη και νήπια. Η EFSA συμπέρανε, στη γνώμη που εξέδωσε στις26 Σεπτεμβρίου 2006 (13), ότι η προτεινόμενη χρήση της σε μεταποιημένες τροφές με βάση τα δημητριακά (ιδίως βρεφικά μπισκότα) για βρέφη και νήπια δεν προκαλεί ανησυχία ως προς την ασφάλεια. Τα μπισκότα για βρέφη και νήπια απαιτείται να έχουν κατάλληλη σύσταση, συμπεριλαμβανομένης της ελεγχόμενης περιεκτικότητας σε σάκχαρα και λιπαρά. Ωστόσο, τα μπισκότα με χαμηλή περιεκτικότητα σε λιπαρά είναι περισσότερο εύθρυπτα και ενέχουν συναφή κίνδυνο πνιγμού και ασφυξίας, εάν σπάσουν μέσα στο στόμα του παιδιού. Η L-κυστεΐνη λειτουργεί ως βελτιωτικό ζύμης για να ελέγχεται η υφή του τελικού προϊόντος. Συνεπώς, είναι σκόπιμο να εγκριθεί η χρήση της L-κυστεΐνης σε μπισκότα για βρέφη και νήπια σε επίπεδο ΕΕ.

               (24)

               Η EFSA αξιολόγησε τη χρήση ενός ενζυμικού παρασκευάσματος με βάση τη θρομβίνη με ινωδογόνο που προέρχεται από βοοειδή και/ή χοίρους ως πρόσθετου τροφίμων για την ανασύσταση τροφίμων και συμπέρανε, στη γνώμη που εξέδωσε στις 26 Απριλίου 2005, ότι η χρήση αυτή του ενζυμικού παρασκευάσματος, όταν παράγεται όπως περιγράφεται στη γνώμη, δεν προκαλεί ανησυχία ως προς την ασφάλεια (14). Ωστόσο, το Ευρωπαϊκό Κοινοβούλιο, στο ψήφισμα που εξέδωσε στις 19 Μαΐου 2010 σχετικά με το σχέδιο οδηγίας της Επιτροπής για την τροποποίηση των παραρτημάτων της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου, για τα πρόσθετα τροφίμων πλην των χρωστικών και των γλυκαντικών, έκρινε ότι η συμπερίληψη στο παράρτημα IV της οδηγίας 95/2/ΕΚ του εν λόγω ενζυμικού παρασκευάσματος ως πρόσθετου τροφίμων για την ανασύσταση τροφίμων δεν συνάδει με το σκοπό και το περιεχόμενο του κανονισμού (ΕΚ) αριθ. 1333/2008, επειδή δεν πληροί τα γενικά κριτήρια του άρθρου 6 του κανονισμού (ΕΚ) αριθ. 1333/2008, και ιδίως της παραγράφου 1 στοιχείο γ) του άρθρου 6.

               (25)

               Η απόφαση 2004/374/ΕΚ της Επιτροπής (15) ανέστειλε τη διάθεση στην αγορά και την εισαγωγή ζελεδομπουκίτσων που περιείχαν πρόσθετα τροφίμων με πηκτωματοποιητικές ιδιότητες τα οποία προέρχονταν από φύκη και από ορισμένα κόμμεα (E 400, E 401, E 402, E 403, E 404, E 405, E 406, E 407, E 407α, Ε 410, Ε 412, E 413, E 414, Ε 415, E 417, Ε 418), λόγω του κινδύνου πνιγμού που παρουσίαζαν αυτά τα προϊόντα. Η οδηγία 95/2/ΕΚ τροποποιήθηκε αναλόγως με την οδηγία 2006/52/ΕΚ του Ευρωπαϊκού Κοινοβουλίου και του Συμβουλίου (16). Η απόφαση 2004/374/ΕΚ της Επιτροπής θα πρέπει, επομένως, να καταργηθεί, επειδή οι διατάξεις της έχουν περιληφθεί στην οδηγία 95/2/ΕΚ.

               (26)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα II έως VI της οδηγίας 95/2/ΕΚ τροποποιούνται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, πριν από τις 31 Μαρτίου 2011, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με το άρθρο 1 της παρούσας οδηγίας. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από την 1η Απριλίου 2011 το αργότερο.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η απόφαση 2004/374/ΕΚ της Επιτροπής καταργείται.
   Άρθρο 4
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 22 Οκτωβρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 354 της 31.12.2008, σ. 16.

      (2)  ΕΕ L 31 της 1.2.2002, σ. 1.

      (3)  ΕΕ L 61 της 18.3.1995, σ. 1.

      (4)  ΕΕ L 183 της 12.7.2002, σ. 51.

      (5)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τρόφιμα, κατ’ αίτηση της Επιτροπής, σχετικά με τη χρήση της νισίνης (Ε 234) ως προσθέτου τροφίμων, The EFSA Journal (2006) 314, σ. 1.

      (6)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τρόφιμα σχετικά με τη χρήση της νισίνης ως προσθέτου στην πρόσθετη κατηγορία των αβγών σε υγρή μορφή και για την ασφάλεια της νισίνης που παράγεται με τροποποιημένη διαδικασία παραγωγής ως προσθέτου, The EFSA Journal (2006) 314b, σ. 1.

      (7)  ΕΕ L 149 της 14.6.1991, σ. 1.

      (8)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τρόφιμα, κατ’ αίτηση της Επιτροπής, σχετικά με τη χρήση των εκχυλισμάτων δενδρολίβανου ως προσθέτου τροφίμων, The EFSA Journal (2008) 721, σ. 1.

      (9)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τρόφιμα, κατ’ αίτηση της Επιτροπής, σχετικά με τη χρήση της πολυβινυλικής αλκοόλης ως υλικού επικάλυψης με υμένιο για συμπληρώματα διατροφής, The EFSA Journal (2005) 294, σ. 1.

      (10)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τρόφιμα, κατ’ αίτηση της Επιτροπής, σχετικά με τη χρήση της πολυαιθυλενογλυκόλης (PEG) ως υλικού επικάλυψης με υμένιο για συμπληρώματα διατροφής, The EFSA Journal (2006) 414, σ. 1.

      (11)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τρόφιμα, κατ’ αίτηση της Επιτροπής, σχετικά με αίτηση χρήσης του κόμμεως κασσίας ως προσθέτου τροφίμων, The EFSA Journal (2006) 389, σ. 1.

      (12)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τα τρόφιμα, κατ’ αίτηση της Επιτροπής, σχετικά με τη νεοτάμη ως γλυκαντικό και ενισχυτικό γεύσης, The EFSA Journal (2007) 581, σ. 1.

      (13)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τρόφιμα, κατ’ αίτηση της Επιτροπής, σχετικά με τη χρήση της L-κυστεΐνης σε τροφές για βρέφη και νήπια, The EFSA Journal (2006) 390, σ. 1.

      (14)  Επιστημονική γνώμη της ομάδας για τις πρόσθετες ύλες των τροφίμων, τα αρτύματα, τα βοηθητικά μέσα επεξεργασίας και τα υλικά που βρίσκονται σε επαφή με τρόφιμα, κατ’ αίτηση της Επιτροπής, σχετικά με τη χρήση ενός ενζυμικού παρασκευάσματος με βάση θρομβίνη με ινωδογόνο που προέρχεται από βοοειδή και/ή χοίρους ως προσθέτου τροφίμων για την ανασύσταση τροφίμων, The EFSA Journal (2005) 214, σ. 1.

      (15)  ΕΕ L 118 της 23.4.2004, σ. 70.

      (16)  ΕΕ L 204 της 26.7.2006, σ. 10.

      ΠΑΡΑΡΤΗΜΑ
      Τα παραρτήματα II έως VΙ της οδηγίας 95/2/ΕΚ τροποποιούνται ως εξής:

                  (1)

                  Το παράρτημα II τροποποιείται ως εξής:

                              α)

                              η εγγραφή για τα «Προσυσκευασμένα παρασκευάσματα νωπού κιμά» αντικαθίσταται από το ακόλουθο κείμενο:

                                          «Προσυσκευασμένα παρασκευάσματα νωπού κιμά

                                          E 261

                                          Οξικό κάλιο

                                          Όσον αρκεί»

                                          E 262i

                                          Οξικό νάτριο

                                          E 262ii

                                          Διοξικό νάτριο

                                          E 300

                                          Ασκορβικό οξύ

                                          E 301

                                          Ασκορβικό νάτριο

                                          E 302

                                          Ασκορβικό ασβέστιο

                                          E 325

                                          Γαλακτικό νάτριο

                                          E 326

                                          Γαλακτικό κάλιο

                                          E 330

                                          Κιτρικό οξύ

                                          E 331

                                          Άλατα του κιτρικού οξέος με νάτριο

                                          E 332

                                          Άλατα του κιτρικού οξέος με κάλιο

                                          E 333

                                          Άλατα του κιτρικού οξέος με ασβέστιο

                              β)

                              στο τέλος του παραρτήματος προστίθεται η ακόλουθη εγγραφή:

                                          «Μη αρωματισμένα κρεμώδη γαλακτοκομικά προϊόντα που έχουν υποστεί ζύμωση και στα οποία υπάρχουν ζώντες ζυμομύκητες και υποκατάστατα προϊόντα, με περιεκτικότητα σε λιπαρά λιγότερο από 20 %

                                          E 406

                                          Άγαρ

                                          Όσον αρκεί»

                                          E 407

                                          Καραγενάνη

                                          E 410

                                          Κόμμι χαρουπιών

                                          E 412

                                          Κόμμι γκουάρ

                                          E 415

                                          Ξανθανικό κόμμι

                                          E 440

                                          Πηκτινικές ύλες

                                          E 460

                                          Κυτταρίνη

                                          E 466

                                          Καρβοξυμεθυλοκυτταρίνη

                                          E 471

                                          Μονο- και διγλυκερίδια λιπαρών οξέων

                                          E 1404

                                          Οξειδωμένο άμυλο

                                          E 1410

                                          Δισόξινο φωσφορικό άμυλο

                                          E 1412

                                          Όξινο φωσφορικό άμυλο

                                          E 1413

                                          Φωσφορυλιωμένο όξινο φωσφορικό άμυλο

                                          E 1414

                                          Ακετυλιωμένο όξινο φωσφορικό άμυλο

                                          E 1420

                                          Ακετυλιωμένο άμυλο

                                          E 1422

                                          Ακετυλιωμένο όξινο αδιπικό άμυλο

                                          E 1440

                                          Υδροξυπροπυλάμυλο

                                          E 1442

                                          Όξινο φωσφορικό υδροξυπροπυλάμυλο

                                          E 1450

                                          Οκτενυληλεκτρικό αμυλονάτριο

                                          E 1451

                                          Ακετυλιωμένο οξειδωμένο άμυλο

                  (2)

                  Το παράρτημα III τροποποιείται ως εξής:

                              α)

                              στο τέλος του τμήματος Α, προστίθενται οι ακόλουθες εγγραφές:

                                          «Απομιμήσεις ιχθυοπροϊόντων με βάση τα φύκη

                                          1 000

                                          500

                                          Βαρελίσια μπίρα που περιέχει σε ποσοστό άνω του 0,5 % προσθήκη ζυμώσιμων σακχάρων και/ή χυμών φρούτων ή συμπυκνωμένων χυμών φρούτων

                                          200

                                          200

                                          400

                                          Νωπά αναποφλοίωτα εσπεριδοειδή (μόνο επιφανειακή επεξεργασία)

                                          20

                                          Συμπληρώματα διατροφής, όπως ορίζονται στην οδηγία 2002/46/ΕΚ, που παρέχονται σε ξηρά μορφή και περιέχουν παρασκευάσματα βιταμίνης Α και συνδυασμών των βιταμινών Α και D

                                          1 000 στο έτοιμο προς κατανάλωση προϊόν»

                              β)

                              στο τέλος του τμήματος Β, προστίθενται οι ακόλουθες εγγραφές:

                                          «Μύρτιλλα (μόνο Vaccinium corymbosum)

                                          10

                                          Κανέλα (μόνο Cinnamomum ceylanicum)

                                          150»

                              γ)

                              Το τμήμα Γ τροποποιείται ως εξής:

                                          i)

                                          η εγγραφή που αφορά το πρόσθετο E 234 αντικαθίσταται από την ακόλουθη:

                                                      «E 234

                                                      Νισίνη (1)

                                                      Πουτίγκες από σιμιγδάλι και ταπιόκα και παρόμοια προϊόντα

                                                      3 mg/kg

                                                      Ωριμασμένο τυρί και ανακατεργασμένο τυρί

                                                      12,5 mg/kg

                                                         Clotted cream

                                                      10 mg/kg

                                                         Mascarpone

                                                      10 mg/kg

                                                      Παστεριωμένα αβγά σε υγρή μορφή (λεύκωμα, κρόκος ή ολόκληρο αβγό)

                                                      6,25 mg/l

                                          ii)

                                          η εγγραφή που αφορά το πρόσθετο E 242 αντικαθίσταται από την ακόλουθη:

                                                      «E 242

                                                      Δικαρβονικό διμεθύλιο

                                                      Μη αλκοολούχα αρωματισμένα ποτά
                                                      Οίνος χωρίς αλκοόλη
                                                      Συμπύκνωμα υγρού τσαγιού

                                                      250 mg/l προστιθέμενη ποσότητα, μη ανιχνεύσιμα κατάλοιπα

                                                      Μηλίτης, απίτης και οίνοι φρούτων
                                                      Οίνος με μειωμένη περιεκτικότητα αλκοόλης
                                                      Ποτά με βάση τον οίνο και προϊόντα που καλύπτονται από τον κανονισμό (ΕΟΚ) αριθ. 1601/91

                                                      250 mg/l προστιθέμενη ποσότητα, μη ανιχνεύσιμα κατάλοιπα»

                              δ)

                              Στο τμήμα Δ προστίθεται η ακόλουθη εγγραφή μετά την εγγραφή για το πρόσθετο Ε 316:

                                          «E 392

                                          Εκχυλίσματα δενδρολίβανου

                                          Φυτικά έλαια (εκτός από παρθένα έλαια και ελαιόλαδα) και λίπη στα οποία η περιεκτικότητα σε πολυακόρεστα λιπαρά οξέα είναι υψηλότερη από 15% κ.β. των συνολικών λιπαρών οξέων, για χρήση σε τρόφιμα που δεν έχουν υποστεί θερμική επεξεργασία

                                          30 mg/kg
                                          (εκφραζόμενα ως το σύνολο καρνοσόλης και καρνοσικού οξέος)
                                          Εκφραζόμενα επί της λιπαρής ύλης

                                          Ιχθυέλαια και έλαια φυκών

                                          50 mg/ kg
                                          (εκφραζόμενα ως το σύνολο καρνοσόλης και καρνοσικού οξέος)
                                          Εκφραζόμενα επί της λιπαρής ύλης

                                          Λαρδί, λίπος βοοειδών, πουλερικών και προβάτων
                                          Λίπη και έλαια για επαγγελματική παρασκευή θερμικώς επεξεργασμένων τροφίμων
                                          Λίπη και έλαια για τηγάνισμα εκτός του ελαιολάδου και του πυρηνελαίου
                                          Σνακ (σνακ με βάση τα δημητριακά, τις πατάτες ή το άμυλο)

                                          Σάλτσες

                                          100 mg/kg
                                          (εκφραζόμενα ως το σύνολο καρνοσόλης και καρνοσικού οξέος)
                                          Εκφραζόμενα επί της λιπαρής ύλης

                                          Εκλεκτά αρτοσκευάσματα

                                          200 mg/kg
                                          (εκφραζόμενα ως το σύνολο καρνοσόλης και καρνοσικού οξέος)
                                          Εκφραζόμενα επί της λιπαρής ύλης

                                          Συμπληρώματα διατροφής, όπως ορίζονται στην οδηγία 2002/46/ΕΚ

                                          400 mg/kg
                                          (εκφραζόμενα ως το σύνολο καρνοσόλης και καρνοσικού οξέος)

                                          Αφυδατωμένες πατάτες
                                          Προϊόντα αβγών
                                          Τσίχλες

                                          200 mg/kg
                                          (εκφραζόμενα ως το σύνολο καρνοσόλης και καρνοσικού οξέος)

                                          Γάλα σε σκόνη για αυτόματους πωλητές
                                          Αρτύματα και καρυκεύματα
                                          Επεξεργασμένοι ξηροί καρποί

                                          200 mg/kg
                                          (εκφραζόμενα ως το σύνολο καρνοσόλης και καρνοσικού οξέος)
                                          Εκφραζόμενα επί της λιπαρής ύλης

                                          Αφυδατωμένες σούπες και ζωμοί

                                          50 mg/kg
                                          (εκφραζόμενα ως το σύνολο καρνοσόλης και καρνοσικού οξέος)

                                          Αφυδατωμένο κρέας

                                          150 mg/kg
                                          (εκφραζόμενα ως το σύνολο καρνοσόλης και καρνοσικού οξέος)

                                          Προϊόντα κρέατος και ιχθυοπροϊόντα, εκτός από το αφυδατωμένο κρέας και τα αποξηραμένα αλλαντικά

                                          150 mg/kg
                                          (εκφραζόμενα ως το σύνολο καρνοσόλης και καρνοσικού οξέος)
                                          Εκφραζόμενα επί της λιπαρής ύλης

                                          Αποξηραμένο λουκάνικο

                                          100 mg/kg
                                          (εκφραζόμενα ως το σύνολο καρνοσόλης και καρνοσικού οξέος)

                                          Αρωματικές ύλες

                                          1 000 mg/kg
                                          (εκφραζόμενα ως το σύνολο καρνοσόλης και καρνοσικού οξέος)

                                          Γάλα σε σκόνη για την παρασκευή παγωτού

                                          30 mg/kg
                                          (εκφραζόμενα ως το σύνολο καρνοσόλης και καρνοσικού οξέος)»

                  (3)

                  Το παράρτημα IV τροποποιείται ως εξής:

                              α)

                              στην εγγραφή για τα πρόσθετα E 338, E 339, E 340, E 341, E 343, E 450, E 451 και E 452, προστίθεται η ακόλουθη γραμμή ύστερα από τη γραμμή για τα «ποτά με βάση φυτικές πρωτεΐνες»:

                                          «Ποτά για αθλητές που περιέχουν πρωτεΐνη ορού γάλακτος

                                          4 g/kg»

                              β)

                              προστίθεται η ακόλουθη εγγραφή πριν από την εγγραφή που αφορά τα πρόσθετα E 432, E 433, E 434, E 435 και E 436:

                                          «E 427

                                          Κόμμι κασσίας

                                          Παγωτά

                                          2 500 mg/kg

                                          Γαλακτοκομικά προϊόντα που έχουν υποστεί ζύμωση, εκτός από τα μη αρωματισμένα γαλακτοκομικά προϊόντα τα οποία έχουν υποστεί ζύμωση και στα οποία υπάρχουν ζώντες ζυμομύκητες

                                          Επιδόρπια και παρόμοια προϊόντα με βάση τα γαλακτοκομικά

                                          Προϊόντα γέμισης, επάλειψης ή επικάλυψης για εκλεκτά αρτοσκευάσματα και επιδόρπια

                                          Ανακατεργασμένο τυρί

                                          Σάλτσες και ντρέσινγκ για σαλάτες

                                          Αφυδατωμένες σούπες και ζωμοί

                                          Θερμικώς επεξεργασμένα προϊόντα κρέατος

                                          1 500 mg/kg»

                              γ)

                              στην εγγραφή για τα πρόσθετα E 901, E 902 και E 904, στην τρίτη στήλη, κάτω από το «Ως μέσα για γλασάρισμα μόνο για», προστίθεται η ακόλουθη εγγραφή:

                                                      «—

                                                      προσυσκευασμένες γκοφρέτες που περιέχουν παγωτό (μόνο για το E 901)

                                          Όσον αρκεί»

                              δ)

                              στην εγγραφή για τα πρόσθετα E 901, E 902 και E 904, στην τρίτη στήλη, κάτω από το «Ροδάκινα και ανανάδες (μόνο για επιφανειακή επεξεργασία)», προστίθεται η ακόλουθη εγγραφή:

                                          «Αρωματικές ύλες σε μη αλκοολούχα αρωματισμένα ποτά (μόνο για το Ε 901)

                                          0,2 g/kg στα αρωματισμένα ποτά»

                              ε)

                              προστίθεται η ακόλουθη εγγραφή μετά την εγγραφή για το πρόσθετο Ε 959:

                                          «E 961

                                          Νεοτάμη

                                          Αρωματισμένα ποτά με βάση το νερό, με μειωμένες θερμίδες ή χωρίς πρόσθετα σάκχαρα

                                          2 mg/l ως ενισχυτικό αρώματος

                                          Ποτά με βάση το γάλα και τα παράγωγά του ή χυμούς φρούτων, με μειωμένες θερμίδες ή χωρίς πρόσθετα σάκχαρα

                                          2 mg/l ως ενισχυτικό αρώματος

                                          «Σνακ»: ορισμένες αρωματικές ύλες προσυσκευασμένων αλμυρών και ξερών σνακ με βάση το άμυλο ή ξηρών καρπών με επικάλυψη

                                          2 mg/kg ως ενισχυτικό αρώματος

                                          Γλυκίσματα με βάση το άμυλο, με μειωμένες θερμίδες ή χωρίς πρόσθετα σάκχαρα

                                          3 mg/kg ως ενισχυτικό αρώματος

                                          Γλυκά μικροπροϊόντα που δροσίζουν την αναπνοή, χωρίς πρόσθετα σάκχαρα

                                          3 mg/kg ως ενισχυτικό αρώματος

                                          Παστίλιες για το λαιμό έντονα αρωματισμένες χωρίς πρόσθετα σάκχαρα

                                          3 mg/kg ως ενισχυτικό αρώματος

                                          Τσίχλες με προσθήκη σακχάρων

                                          3 mg/kg ως ενισχυτικό αρώματος

                                          Μαρμελάδες, ζελέ και μαρμελάδες εσπεριδοειδών με μειωμένες θερμίδες

                                          2 mg/kg ως ενισχυτικό αρώματος

                                          Σάλτσες

                                          2 mg/kg ως ενισχυτικό αρώματος

                                          Συμπληρώματα διατροφής, όπως ορίζονται στην οδηγία 2002/46/ΕΚ, που παρέχονται σε υγρή μορφή

                                          2 mg/kg ως ενισχυτικό αρώματος

                                          Συμπληρώματα διατροφής, όπως ορίζονται στην οδηγία 2002/46/ΕΚ, που παρέχονται σε στερεά μορφή

                                          2 mg/kg ως ενισχυτικό αρώματος

                                          Συμπληρώματα διατροφής, όπως ορίζονται στην οδηγία 2002/46/ΕΚ, με βάση βιταμίνες και/ή ανόργανα στοιχεία, που παρέχονται σε τύπο σιροπιού ή μη μασήσιμη μορφή

                                          2 mg/kg ως ενισχυτικό αρώματος»

                              στ)

                              προστίθεται η ακόλουθη εγγραφή μετά την εγγραφή για το πρόσθετο Ε 1202:

                                          «E 1203

                                          Πολυβινυλική αλκοόλη

                                          Συμπληρώματα διατροφής, όπως ορίζονται στην οδηγία 2002/46/ΕΚ, σε μορφή καψουλών και δισκίων

                                          18 g/kg»

                              ζ)

                              μετά την εγγραφή για το πρόσθετο Ε 1202, η εγγραφή που αφορά μόνο το πρόσθετο Ε 1505 αντικαθίσταται από την ακόλουθη:

                                          «E 1505

                                          Κιτρικός τριαιθυλεστέρας

                                          Συμπληρώματα διατροφής, όπως ορίζονται στην οδηγία 2002/46/ΕΚ, σε μορφή καψουλών και δισκίων

                                          3,5 g/kg

                                          Λεύκωμα αβγού σε σκόνη

                                          Όσον αρκεί»

                              η)

                              προστίθεται η ακόλουθη εγγραφή μετά την εγγραφή για το πρόσθετο Ε 1452:

                                          «E 1521

                                          Πολυαιθυλενογλυκόλη

                                          Συμπληρώματα διατροφής, όπως ορίζονται στην οδηγία 2002/46/ΕΚ, σε μορφή καψουλών και δισκίων

                                          10 g/kg»

                  (4)

                  Στο παράρτημα V, η εγγραφή που αφορά το πρόσθετο «Πολυαιθυλενογλυκόλη 6000» αντικαθίσταται από την ακόλουθη:

                              «E 1521

                              Πολυαιθυλενογλυκόλη

                              Γλυκαντικά»

                  (5)

                  Στο μέρος 3 του παραρτήματος VI, προστίθεται η ακόλουθη εγγραφή μετά την εγγραφή για το πρόσθετο Ε 526:

                              «E 920

                              L-κυστεΐνη

                              Μπισκότα για βρέφη και νήπια

                              1 g/kg»

         (1)  Η ουσία αυτή μπορεί να υπάρχει σε ορισμένα τυριά ως αποτέλεσμα της διαδικασίας ζύμωσης.»


Avis juridique important

|

31986L0360

Οδηγία 86/360/ΕΟΚ του Συμβουλίου της 24ης Ιουλίου 1986 για την τροποποίηση της οδηγίας 85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων

Επίσημη Εφημερίδα αριθ. L 217 της 05/08/1986 σ. 0019 - 0020 Φινλανδική ειδική έκδοση: Κεφάλαιο 7 τόμος 3 σ. 0140  Σουηδική ειδική έκδοση: Κεφάλαιο 7 τόμος 3 σ. 0140

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 24ης Ιουλίου 1986  για την τροποποίηση της οδηγίας 85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων  (86/360/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η οδηγία 85/3/ΕΟΚ (3) προβλέπει ότι θα πρέπει να καθοριστεί το ταχύτερο δυνατό το βάρος ανά κινητήριο άξονα των συνδυασμών οχημάτων με πέντε ή έξι άξονες που εκτελούν διεθνείς μεταφορές μεταξύ κρατών μελών·  ότι η κατάσταση ορισμένων τμημάτων του οδικού δικτύου στην Ιρλανδία και το Ηνωμένο Βασίλειο δεν επιτρέπει προς το παρόν την εφαρμογή όλων των διατάξεων της οδηγίας· ότι συνεπώς πρέπει να αναβληθεί προσωρινά η εφαρμογή ορισμένων από τις εν λόγω διατάξεις σ' αυτά τα κράτη μέλη, στα πλαίσια καθεστώτος που θα θεσπίσει το Συμβούλιο το αργότερο μέχρι τον Ιούνιο του 1988· ότι δεν είναι δυνατόν να καθοριστεί το καθεστώς αυτό στην παρούσα οδηγία· ότι, επειδή υπάρχει ανάγκη ουσιαστικής βελτίωσης αυτών των τμημάτων του οδικού δικτύου, πράγμα για το οποίο θα χρειαστούν μερικά χρόνια, πληρούνται ήδη σ' αυτά τα κράτη μέλη οι προϋποθέσεις που αναφέρονται στο άρθρο 75 παράγραφος 3 της συνθήκης και αναμένεται ότι θα εξακολουθήσουν να πληρούνται και όταν το Συμβούλιο θα λάβει την απόφασή του· ότι, κατά συνέπεια, η απόφαση αυτή θα ληφθεί ομοφώνως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 85/3/ΕΟΚ του Συμβουλίου τροποποιείται ως εξής:  1. Το κείμενο του άρθρου 7 αντικαθίσταται από το ακόλουθο:  «Άρθρο 7  Κατόπιν διαβουλεύσεων με την Επιτροπή, τα κράτη μέλη λαμβάνουν τα αναγκαία μέτρα για τη συμμόρφωσή τους με την παρούσα οδηγία:  - από 1ης Ιουλίου 1986, όσον αφορά την εφαρμογή όλων των διατάξεων πλην εκείνων του άρθρου 4 και του παραρτήματος ΙΙ, καθώς και του σημείου 3.4 του παραρτήματος Ι,  - από 1ης Ιανουαρίου 1990, όσον αφορά την εφαρμογή του άρθρου 4 και του παραρτήματος ΙΙ,  - από 1ης Ιανουαρίου 1992, όσον αφορά την εφαρμογή του σημείου 3.4 του παραρτήματος Ι.  Τα κράτη μέλη ενημερώνουν την Επιτροπή σχετικά με τα μέτρα που λαμβάνουν για την εφαρμογή της παρούσας οδηγίας.»  2. Στο άρθρο 8 προστίθενται οι ακόλουθες παράγραφοι:  «3. Οι διατάξεις του άρθρου 3 ως προς το πρότυπο που αναφέρεται στο σημείο 3.4 του παραρτήματος Ι, προσωρινά δεν εφαρμόζονται στην Ιρλανδία και στο Ηνωμένο Βασίλειο.  Εντούτοις, τα δύο αυτά κράτη μέλη, εφαρμόζουν το άρθρο 3 στους συνδυασμούς οχημάτων που αναφέρονται στο σημείο 2.2 του παραρτήματος Ι, των οποίων το βάρος ανά κινητήριο άξονα δεν υπερβαίνει τους 10,5 τόνους.  4. Πριν από το τέλος του 1987, η Επιτροπή θα υποβάλει στο Συμβούλιο έκθεση σχετικά με την εξέλιξη των συνθηκών που δικαιολόγησαν την παρέκκλιση η οποία προβλέπεται στην παράγραφο 3. Η έκθεση θα συνοδεύεται από πρόταση η οποία θα αφορά:  i) τη διάρκεια ισχύος της παρέκκλισης,  και  ii) τη διαδικασία σύμφωνα με την οποία θα επανεξετάζονται περιοδικά οι συνθήκες που δικαιολογούν τη συνέχιση ισχύος της παρέκκλισης.  Το Συμβούλιο αποφασίζει σχετικά με αυτή την πρόταση μέχρι τις 30 Ιουνίου 1988, σύμφωνα με τις διαδικασίες που ορίζει η συνθήκη.»  3. Στο παράρτημα Ι, προστίθεται το εξής σημείο:  1.2 // «3.4. Κινητήριος άξονας οχημάτων που αναφέρονται στο σημείο 2.2   // 11,5 t.»  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 24 Ιουλίου 1986.  Για το Συμβούλιο  Ο Πρόεδρος  A. CLARK  (1) ΕΕ αριθ. C 124 της 17. 12. 1971, σ. 63, και  ΕΕ αριθ. C 144 της 15. 6. 1981, σ. 80.  (2) ΕΕ αριθ. C 61 της 10. 6. 1972, σ. 5, και  ΕΕ αριθ. C 113 της 7. 5. 1980, σ. 14.  (3) ΕΕ αριθ. L 2 της 3. 1. 1985, σ. 14.


Avis juridique important

|

31983L0515

Οδηγία 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες δράσεις προσαρμογής της παραγωγικής ικανότητας στον τομέα της αλιείας

Επίσημη Εφημερίδα αριθ. L 290 της 22/10/1983 σ. 0015 - 0019 Ισπανική ειδική έκδοση: Κεφάλαιο 04 τόμος 2 σ. 0185  Πορτογαλική ειδική έκδοση : Κεφάλαιο 04 τόμος 2 σ. 0185

ΟΔΗΓΙΑ ΤΟΥ ΣΥΜΒΟΥΛΙΟΥ της 4ης Οκτωβρίου 1983 σχετικά με ορισμένες δράσεις προσαρμογής της παραγωγικής ικανότητας στον τομέα της αλιείαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η πρόσφατη εξέλιξη του Δικαίου της Θάλασσας και η καθιέρωση των θαλάσσιων οικονομικών ζωνών 200 μιλίων που προέκυψε από αυτό, συνετέλεσαν ώστε να τροποποιηθούν οι συνθήκες στα πλαίσια των οποίων διεξάγονται οι αλιευτικές δραστηριότητες- ότι η αβέβαιη κατάσταση των αποθεμάτων ορισμένων ειδών που αναπτύσσονται στις αλιευτικές ζώνες της Κοινότητας, οδήγησε το Συμβούλιο να ρυθμίσει την αλιεία αυτών των ειδών και να καθορίσει τα όρια των επιτρεπόμενων αλιευμάτων- ότι ο κοινοτικός αλιευτικός στόλος χρειάστηκε να προσαρμοστεί στους νέους αυτούς όρους των αλιευτικών δραστηριοτήτων- ότι, ωστόσο, η προσαρμογή αυτή πρέπει να συνεχιστεί- ότι είναι σημαντικό για την Κοινότητα, προς το συμφέρον τόσο των αλιέων όσο και των καταναλωτών, να διαφυλάξει, κατά την περίοδο που απαιτείται για την ανασύσταση των απειλούμενων αποθεμάτων, την παραγωγική ικανότητα των κρατών μελών που είναι αναγκαία  για τη μεταγενέστερη καλύτερη δυνατή εκμετάλλευση των ανασυσταθέντων αποθεμάτων- ότι η πολλαπλότητα της φύσης των κοινωνικοδιαρθρωτικών προβλημάτων απαιτεί διαφορετικές λύσεις για το καθένα ώστε να διατηρηθεί η καλύτερη παραγωγική ικανότητα για κάθε συγκεκριμένη περιοχή καθώς και η εξέλιξη της αγοράς- ότι το καλύτερο αποτέλεσμα  μπορεί να επιτευχθεί εάν, με βάση της κοινοτικές αντιλήψεις και κριτήρια, τα κράτη μέλη εφαρμόσουν ειδικές δράσεις διαρθρωτικής προσαρμογής με τα δικά τους νομοθετικά, κανονιστικά και διοικητικά μέσα, θεσπίζοντας καθεστώς χρηματικών ενισχύσεων- ότι η διατήρηση της απαραίτητης παραγωγικής ικανότητας μεσοπρόθεσμα μπορεί να ευνοηθεί με μέτρα, η εφαρμογή των οποίων θα αποσκοπεί στην προσωρινή μείωση της αλιευτικής δραστηριότητας των σκαφών των οποίων η αποδοτικότητα δεν είναι εξασφαλισμένη λόγω  των περιορισμών στις αλιεύσεις- ότι πρέπει να χορηγηθούν ενισχύσεις υπό μορφή κατ' αποκοπή πριμοδοτήσεων ακινητοποίησης στους αλιείς, οι οποίοι αναλαμβάνουν την υποχρέωση να αποσύρουν τα σκάφη τους από τις αλιευτικές δραστηριότητες, καθώς και στις  αναγνωρισμένες οργανώσεις παραγωγών που καταρτίζουν προγράμματα μειώσεως της αλιευτικής δραστηριότητας των σκαφών που ανήκουν στα μέλη τους- ότι η διατήρηση της παραγωγικής ικανότητας δεν αποκλείει την ανάγκη να μειωθεί οριστικά η αλιευτική ικανότητα των αλιευτικών στόλων, οι οποίοι δύσκολα μπορούν λόγω των τεχνικών χαρακτηριστικών τους να προσαρμοστούν στις αλιευτικές δυνατότητες που  προβλέπονται μεσοπρόθεσμα τόσο εντός όσο και εκτός των αλιευτικών ζωνών των κρατών μελών, και ότι αυτή η μείωση μπορεί να ενθαρρυνθεί με αποζημίωση παύσης των αλιευτικών δραστηριοτήτων- ότι η χορήγηση της εν λόγω αποζημίωσης πρέπει να εξαρτάται από την  προηγούμενη διαγραφή των εν λόγω σκαφών από τα μητρώα των αλιευτικών σκαφών, με σκοπό να αποκλειστούν οριστικά από την άσκηση της αλιείας σε κάθε κράτος μέλος της Κοινότητας- ότι, λαμβάνοντας υπόψη το κοινοτικό συμφέρον από αυτές τις δράσεις, η Κοινότητα πρέπει να συμβάλει στη χρηματοδότησή τους- ότι πρέπει να βεβαιωθεί ότι οι διατάξεις που θεσπίζονται από τα κράτη μέλη για την εφαρμογή τους συμβάλλουν στην πραγματοποίηση  των επιδιωκόμενων στόχων- ότι προς το σκοπό αυτό πρέπει να προβλεφθεί διαδικασία που να καθιερώνει στενή συνεργασία μεταξύ των κρατών μελών και της Επιτροπής στα πλαίσια της Μόνιμης Επιτροπής Διαρθρώσεων της Αλιείας- ότι η παρούσα δράση ενέχει ειδικό χαρακτήρα και γι' αυτό δεν μπορεί να εξομοιωθεί με τις κοινές δράσεις που προβλέπονται στα πλαίσια του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα "Προσανατολισμού",  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Προκειμένου να διευκολυνθεί, στον τομέα της αλιείας, η προσαρμογή της παραγωγικής ικανότητας των αλιευτικών στόλων στις νέες δυνατότητες αλιεύσεως, τα κράτη μέλη μπορούν, με τους όρους που προβλέπει η παρούσα οδηγία, να θεσπίσουν καθεστώς  χρηματικών ενισχύσεων για δράσεις προσωρινής ή οριστικής μείωσης της παραγωγικής ικανότητας.  2. Με τους όρους που προβλέπονται στην παρούσα οδηγία, η Κοινότητα συμμετέχει στις δαπάνες που πραγματοποιούν τα κράτη μέλη κατ' εφαρμογή της παραγράφου 1.   Άρθρο 2  Οι χρηματικές ενισχύσεις που αναφέρονται στο άρθρο 1 μπορούν να δοθούν στους παραγωγούς, φυσικά ή νομικά πρόσωπα, που εκμεταλλεύονται ένα ή περισσότερα σκάφη, με σημαία ενός από τα κράτη μέλη, νηολογημένα στο έδαφος της Κοινότητας και με  χαρακτηριστικά που καθορίζονται λεπτομερώς στις σχετικές διατάξεις της παρούσας οδηγίας.   Άρθρο 3  1. Οι δράσεις για την προσωρινή μείωση της παραγωγικής ικανότητας που αναφέρονται στο άρθρο 1, επιτυγχάνονται με προσωρινή παύση της δραστηριότητας των σκαφών με μήκος μεταξύ ορθίων ίσο ή μεγαλύτερο από 18 μέτρα, τα οποία τέθηκαν σε λειτουργία  μετά την 1η Ιανουαρίου 1958.  2. Η χρηματική ενίσχυση που αναφέρεται στο άρθρο 1 σημαίνει ότι τα κράτη μέλη, στα πλαίσια της απόφασης που αναφέρεται στο άρθρο 7, θα παρέχουν στους δικαιούχους ημερήσια πριμοδότηση ακινητοποίησης. Αυτή η πριμοδότηση:  - καθορίζεται με βάση τις πρόσθετες ημέρες παύσης σε σχέση με το μέσο όρο ημερών παύσης που σημειώθηκε ή υπολογίσθηκε κατ' αποκοπή για κάθε είδος σκάφους κατά τα τρία ημερολογιακά έτη πριν από την πρώτη αίτηση για χορήγηση πριμοδότησης,  - υπολογίζεται με βάση το 12 % το πολύ της τιμής αγοράς ή της ασφαλισμένης αξίας του εν λόγω σκάφους για μια μέση ετήσια αλιευτική δραστηριότητα 250 ημερών.  3. Η πριμοδότηση χορηγείται μόνο:  - για τα σκάφη που είχαν αλιευτική δραστηριότητα ή που αντικαθιστούν σκάφη που είχαν αλιευτική δραστηριότητα κατά τη διάρκεια τουλάχιστον 120 ημερών κατά το ημερολογιακό έτος πριν από την πρώτη αίτηση για χορήγηση μιας τέτοιας πριμοδότησης,  - για περιόδους παύσης ίσες το λιγότερο με:  i) 45 ημέρες το χρόνο, για σκάφη που εμπίπτουν στα σχέδια παύσης που προβλέπονται στο άρθρο 4 παράγραφος 1 στοιχείο α),  ii) 45 συνεχόμενες ημέρες το χρόνο, για σκάφη τα οποία αφορά η ανάληψη υποχρεώσεως που προβλέπεται στο άρθρο 4 παράγραφος 1 στοιχείο β).  4. Όταν ο μέσος όρος, που προβλέπεται στην παράγραφο 2, υπολογίζεται κατ' αποκοπή για κάθε είδος σκάφους, δεν μπορεί σε καμία περίπτωση να είναι κατώτερος από 115 ημέρες.   Άρθρο 4  1. Η χορήγηση της πριμοδότησης ακινητοποίησης, που αναφέρεται στο άρθρο 3 παράγραφος 2, προϋποθέτει:  α) για τις αναγνωρισμένες οργανώσεις παραγωγών:  κατάρτιση σχεδίων παύσης προκειμένου να μειωθεί η αλιευτική δραστηριότητα των σκαφών που ανήκουν στα μέλη τους. Τα σχέδια παύσης των δραστηριοτήτων πρέπει να αναφέρουν ιδίως:  - το όνομα και τα τεχνικά χαρακτηριστικά των συγκεκριμένων σκαφών,  - πρόγραμμα παύσης για καθένα από αυτά τα σκάφη,  - το ή τα λιμάνια νηολόγησης κατά τις περιόδους προσωρινής παύσης- β) για τους άλλους δικαιούχους:  έγγραφη ανάληψη υποχρέωσης του δικαιούχου να σταματήσει την αλιευτική δραστηριότητα ενός ή περισσοτέρων δικών του σκαφών για ορισμένη χρονική περίοδο και να ανακοινώσει κάθε ενδεχόμενη αλλαγή του λιμανιού νηολόγησης κατά την περίοδο παύσης  δραστηριοτήτων του ή των εν λόγω σκαφών.  2. Τα κράτη μέλη μπορούν να καταβάλουν ολόκληρη ή τμήμα της πριμοδότησης, λαμβάνοντας υπόψη τα σχέδια παύσης ή τις αναληφθείσες υποχρεώσεις καθώς και το μέσο όρο του αριθμού των ημερών παύσης του σημειώθηκε κατά τα προηγούμενα τρία ημερολογιακά έτη,  μόλις το εν λόγω σκάφος συμπληρώσει μια ελάχιστη περίοδο παύσης, όπως προβλέπεται στο άρθρο 3 παράγραφος 3 δεύτερη παύλα. Το υπόλοιπο τμήμα της πριμοδότησης που πρέπει να καταβληθεί για παύσεις πέραν των 45 ημερών καταβάλλεται μόνο στο τέλος του έτους.    Άρθρο 5  1. Οι δράσεις οριστικής μείωσης της παραγωγικής ικανότητας που αναφέρεται στο άρθρο 1, αφορούν τα σκάφη με μήκος μεταξύ ορθίων ίσο ή μεγαλύτερο από 12 μέτρα. Πραγματοποιούνται με:  - διάλυση των σκαφών,  - οριστική μεταφορά τους σε τρίτη χώρα, ή - αλλαγή του προορισμού τους από αλιευτικές σε άλλες δραστηριότητες μέσα στα ύδατα της Κοινότητας.  2. Η χρηματική ενίσχυση που αναφέρεται στο άρθρο 1 σημαίνει ότι ο πλοιοκτήτης θα λάβει από τα κράτη μέλη, στα πλαίσια της απόφασης που αναφέρεται στο άρθρο 7 και μετά την έκδοση του πιστοποιητικού διαγραφής του σκάφους από τα μητρώα των αλιευτικών  σκαφών, πριμοδότηση οριστικής παύσης που καθορίζεται κατ' αποκοπή ανά κόρο ολικής χωρητικότητας.  3. Η πριμοδότηση οριστικής παύσης χορηγείται μόνο για τα σκάφη που άσκησαν αλιευτική δραστηριότητα επί 100 τουλάχιστον ημέρες κατά το ημερολογιακό έτος πριν από την αίτηση χορήγησης αυτής της πριμοδότησης.  4. Κάθε κράτος μέλος λαμβάνει τα απαραίτητα μέτρα ώστε τα σκάφη για τα οποία καταβλήθηκε πριμοδότηση οριστικής παύσης να αποκλείονται οριστικά από την άσκηση αλιείας στα ύδατα της Κοινότητας.  5. Τα κράτη μέλη διαβιβάζουν στην Επιτροπή των κατάλογο των σκαφών για τα οποία καταβλήθηκε η πριμοδότηση που προβλέπεται στην παράγραφο 2. Ο κατάλογος αυτός δημοσιεύεται στην Επίσημη Εφημερίδα των Ευρωπαϊκών Κοινοτήτων.   Άρθρο 6  1. Για καθεμία από τις δράσεις που αναφέρονται στο άρθρο 1, τα κράτη μέλη διαβιβάζουν στην Επιτροπή:  - σχεδιάγραμμα της προτεινόμενης δράσης,  - εκτίμηση της προβλεπόμενης ετήσιας δαπάνης,  - τα σχέδια των νομικών, κανονιστικών ή διοικητικών διατάξεων που προτίθενται να θεσπίσουν σε εφαρμογή της παρούσας οδηγίας, και - τις διατάξεις που επιτρέπουν την εφαρμογή της παρούσας οδηγίας και οι οποίες θεσπίζονται πριν από την ημερομηνία που παράγει αποτελέσματα.  2. Όταν τα κράτη μέλη διαβιβάζουν στην Επιτροπή τις πληροφορίες που προβλέπονται στην παράγραφο 1, αναφέρουν σαφώς και τη σχέση που υπάρχει ανάμεσα στο εν λόγω μέτρο και στους στόχους των άλλων διαρθρωτικών μέτρων που ήδη υπάρχουν ή προβλέπονται στον  τομέα της αλιείας.   Άρθρο 7  1. Αφού λάβει τις πληροφορίες που προβλέπονται στο άρθρο 6, η Επιτροπή εξετάζει, ανάλογα με το αν συμφωνούν με την παρούσα οδηγία και λαμβάνοντας υπόψη τα άλλα διαρθρωτικά μέτρα που υπάρχουν ή προβλέπονται στον τομέα της αλιείας, αν οι  σχεδιαζόμενες δράσεις πληρούν τους όρους χρηματικής συμμετοχής της Κοινότητας. Μέσα σε δύο μήνες από την ανακοίνωση των πληροφοριών, λαμβάνεται απόφαση επί αυτού του θέματος σύμφωνα με τη διαδικασία που προβλέπεται στο άρθρο 13.  2. Τα κράτη μέλη ανακοινώνουν στην Επιτροπή, αμέσως μετά τη θέσπισή τους, τις νομικές, κανονιστικές ή διοικητικές διατάξεις που θεσπίζουν μετά την απόφαση που αναφέρεται στην παράγραφο 1.   Άρθρο 8  Η χρηματική συμμετοχή της Κοινότητας στις ενισχύσεις που χορηγούν τα κράτη μέλη σύμφωνα με τους όρους που προβλέπονται στην παρούσα οδηγία προϋποθέτει απόφαση, που λαμβάνεται σύμφωνα με το άρθρο 7 παράγραφος 1, σχετικά με τις εθνικές διατάξεις  που τις διέπουν.   Άρθρο 9  1. Σύμφωνα με τους όρους που καθορίζονται στις παρακάτω παραγράφους, οι δαπάνες των κρατών μελών που προκύπτουν από τη χορήγηση των ενισχύσεων που προβλέπονται στο άρθρο 1 είναι επιλέξιμες να επιστραφούν από την Κοινότητα.  2. Είναι επιλέξιμες μόνο οι δαπάνες των κρατών μελών που προκύπτουν από ενισχύσεις των οποίων η χορήγηση αποφασίζεται μέσα σε τρία χρόνια από την ημερομηνία που η παρούσα οδηγία παράγει αποτελέσματα.  3. Η επιλεξιμότητα των δαπανών που προκύπτουν από τις ενισχύσεις που προβλέπονται στο άρθρο 5 περιορίζεται σε ποσό 650 ECU ανά κόρο ολικής χωρητικότητας.  4. Μέσα στα όρια των πιστώσεων που έχουν εγγραφεί στον προϋπολογισμό γι' αυτό το σκοπό, η Κοινότητα επιστρέφει στα κράτη μέλη το 50 % των επιλέξιμων δαπανών.  Το προβλεπόμενο συνολικό κόστος με το οποίο επιβαρύνεται ο προϋπολογισμός της Κοινότητας υπολογίζεται σε:  - 44 εκατομμύρια ECU για τη χρηματική ενίσχυση του άρθρου 3,  - 32 εκατομμύρια ECU για τη χρηματική ενίσχυση του άρθρου 5.  5. Οι ενδεχόμενες λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία του άρθρου 13.   Άρθρο 10  1. Οι αιτήσεις επιστροφής αφορούν τις δαπάνες που πραγματοποιούν τα κράτη μέλη κατά τη διάρκεια του ημερολογιακού έτους και υποβάλλονται στην Επιτροπή πριν από την 1η Ιουνίου του επόμενου έτους.  2. Η Επιτροπή αποφασίζει για τις αιτήσεις αυτές, μονομιάς ή τμηματικά, μετά από διαβούλευση της Μόνιμης Επιτροπής Διαρθρώσεων της Αλιείας.  3. Η Επιτροπή μπορεί να εγκρίνει προκαταβολές.  4. Οι λεπτομέρειες εφαρμογής των παραγράφων 1 και 3 θεσπίζονται σύμφωνα με τη διαδικασία του άρθρου 13.   Άρθρο 11  Τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (3), εφαρμόζονται, mutatis  mutandis, για τις ενέργειες που χρηματοδοτούνται δυνάμει της παρούσας οδηγίας.   Άρθρο 12  Τα άρθρα 92, 93 και 94 της συνθήκης εφαρμόζονται, στον τομέα που καλύπτει η παρούσα οδηγία,για εθνικές ενισχύσεις άλλες από εκείνες που προβλέπονται στα άρθρα 3 και 5.   Άρθρο 13  1. Στις περιπτώσεις όπου γίνεται αναφορά στις διατάξεις του παρόντος άρθρου, η Μόνιμη Επιτροπή Διαρθρώσεων της Αλιείας, καλούμενη στο εξής "επιτροπή", συγκαλείται από τον πρόεδρό της είτε με δική του πρωτοβουλία είτε μετά από αίτηση  αντιπροσώπου ενός κράτους μέλους.  2. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της εντός προθεσμίας που μπορεί να καθορίσει ο πρόεδρος με βάση τον επείγοντα χαρακτήρα των υπό εξέταση θεμάτων. Αποφασίζει με πλειοψηφία  45 ψήφων- οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Η Επιτροπή θεσπίζει μέτρα που εφαρμόζονται αμέσως. Πάντως, αν τα μέτρα αυτά δεν είναι σύμφωνα με τη γνώμη της επιτροπής, η Επιτροπή τα κοινοποιεί αμέσως στο Συμβούλιο. Στην περίπτωση αυτή, η Επιτροπή μπορεί να αναβάλει, επί ένα μήνα το πολύ από την  κοινοποίηση αυτή, την εφαρμογή των μέτρων που αποφάσισε. Το Συμβούλιο μπορεί να λάβει με ειδική πλειοψηφία διαφορετική απόφαση μέσα σε ένα μήνα.   Άρθρο 14  Κατά παρέκκλιση από το άρθρο 2 του κανονισμού (ΕΟΚ) αριθ. 1223/83 (4), το ποσό που αναφέρεται στο άρθρο 9 παράγραφος 3 της παρούσας οδηγίας μετατρέπεται σε εθνικό νόμισμα με βάση τις αντιπροσωπευτικές ισοτιμίες που ίσχυαν την 1η Ιανουαρίου του  έτους κατά τη διάρκεια του οποίου χορηγείται η πριμοδότηση που αναφέρεται στο άρθρο 5 παράγραφος 2 της παρούσας οδηγίας.   Άρθρο 15  Τα κράτη μέλη που θεσπίζουν το καθεστώς χρηματικών ενισχύσεων που προβλέπεται στο άρθρο 1 πρέπει να το πράξουν μέσα σε προθεσμία έξι μηνών από την ημερομηνία κοινοποίησης της παρούσας οδηγίας (5).   Άρθρο 16  Η παρούσα οδηγία απευθύνεται στα κράτη μέλη.  Λουξεμβούργο, 4 Οκτωβρίου 1983.  Για το Συμβούλιο Ο Πρόεδρος Κ. ΣΗΜΙΤΗΣ.   (1) ΕΕ αριθ. C 6 της 6. 1. 1978, σ. 120.  (2) ΕΕ αριθ. L 94 της 28. 4. 1970, σ. 13.  (3) EΕ αριθ. L 367 της 31. 12. 1980, σ. 87.  (4) ΕΕ αριθ. L 132 της 21. 5. 1983, σ. 33.  (5) Η παρούσα οδηγία κοινοποιήθηκε στα κράτη μέλη.